authors: Afp Scanpix Reuters

title: Angelina Jolie isa: "Pidi olema midagi tõsist, et see juhtus."

maintext:
Angelina Jolie isa Jon Voight (77) näib tütre abielu purunemise üle olevat sama šokeeritud kui kogu ülejäänud maailm.
"Pidi olema midagi tõsist, et see juhtus," vahendab ET Voight'i sõnu. "Ma ei tea praegu suurt midagi, kuid mul on plaan Angelina ning lastega peatselt rääkida."
Endise näitleja sõnul kavatseb ta oma tütrele ning lapselastele olemas olla ja neid toetada.
Eile teatas Angelina Jolie, et on kirjutanud alla lahutuspaberitele, mis lõpetaks tema ja Brad Pitti abielu. Paaril on 6 last.


title: Talvik: julgeolekutundlikus ID-kaardi hankes valitseb totaalne segadus

maintext:
Vabaerakonna saadiku Artur Talviku sõnul ei kannata 40 miljonit eurot maksva ID-kaardi hanke läbiviimine Politsei-ja Piirivalveameti poolt kriitikat, sest kohtuotsusega tühistatud hange osutus ebakvaliteetseks ning isegi pärast tühistamist jätkab asutus kummalisel moel läbirääkimisi.
Vabaerakonna saadikud esitasid täna siseministrile sellekohase arupärimise. „Augustis tühistas halduskohus hanke, mille võitis Prantsuse ettevõte. Seejärel teatas PPA, et jätkab läbirääkimisi vanade pakkujatega, kuigi jõustunud kohtuotsuse alusel peab ta hanke uuesti korraldama.
Samal ajal edastatakse avalikkusele vastuolulist infot. Tekib tunne, et PPA elab oma elu ja siseministeerium, kelle alluvuses ta on, tegeleb kõrvalasuvas silotornis teiste asjadega,“ ütles Talvik. Vabaerakonna saadik imestab PPA teate üle, et tekkiva vajaduse korral saab senine pakkuja Gemalto AG ID-kaarte teha 2018. aasta lõpuni, kuigi leping temaga kehtib 2017. aasta lõpuni ja jätkamiseks on tarvis uut riigihanget.
„Totaalne segadus julgeolekutundliku hankega paneb muretsema ja tekitab küsimuse hankeprotsessi läbipaistvusest ja korrektsusest. Tuletan meelde, et Eesti e-riigi igapäevane toimine sõltub paljuski selle hanke kvaliteedist. Suur maht paneb läbiviijale täiendava vastutuse ja selgitamiskohustuse,“ sõnas ta.
„Tallinna Halduskohus andis hankekvaliteedile hävitava hinnangu, tuues välja, et punktide andmise loogika ja põhjendused on ebapiisavad ning PPA ei juhindu alati ise enda kehtestatud hanketingimustest. Minu hinnangul selline olukord on niivõrd tähtsate hangete puhul lubamatu ning järelevalve hangete läbiviimise üle peab tugevnema,“ lõpetas Artur Talvik.

fasttext_language: et


title: Jüri Adams | Haldusreformi seaduse vaimust

maintext:
Haldusreformi seaduse vaimu on otstarbekas vaadelda mitme rühmana: justkui iseendast mõistetavad aspektid, mille puhul autorid ei kahtlustagi valikuvõimalusi, teiseks sellised, mis püüavad vältida kas Eesti või mõne teise maa negatiivseid kogemusi, kolmandaks on eeldused, mida elu ei kinnita, neljandaks suutmatus eristada õiguslikku vormi ja majanduslik-poliitilist sisu, viiendaks kas suutmatus või tahtmatus ära tunda tehnilise edenemise tagajärgi.
Pealkiri „Haldusreformi seadus“ ei kirjelda seaduse sisu, õnneks on selle tekstis ka täpne nimetus: valdade ja linnade haldusterritoriaalse korralduse muutmine, mis eesti keeles tähendab, et siht on omavalitsusüksuste liitmine suuremateks üksusteks, et 200 asemele jääks umbes 70.
Vabatahtlikkuse küsimus. Seaduses ei ole mõisteid „vabatahtlik“ ja „sunduslik“. Kõik ühinemised on selles sunduslikud. Kõnekeeles on hakatud haldusterritoriaalse korralduse muutmist volikogu algatusel kutsuma vabatahtlikuks; seaduses nimetatud haldusterritoriaalse korralduse muutmist vabariigi valitsuse algatusel aga sundliitmiseks. Kas see pole teadlik desinformeerimine? Kui näiteks abiellumine on vabatahtlik, siis hõlmab see ka õigust jääda vallaliseks. Õiguslik probleem on selles, et kui omavalitsusüksus on võimeline osutama kõiki teenused jms, siis miks ei tohi tal olla õigust jääda liitumata? Aga kui see on sunduslik, siis mis tähendus on seaduse § 1 lõige 2 loetletud eesmärkidel?
Äraostmine. See, et ühinemise puhul maksab riik n-ö preemiat, seda nii omavalitsuste endi kui ka üksikute omavalitsuse palgaliste tasemel, peaks olema ju igati arukas ja kiiduväärne. Aga IX riigikogu perioodist (1999–2003, Laari teine valitsus, Kallase valitsus) on meil kogemus, et oma tuleviku pärast mures olev omavalitsuse poliitikute ja ametnike kaader on nii jõuline, et on võimeline nurjama valitsuse omavalitsusreformi plaanid ja ehk ka valitsuse kukutama. Tollane rahandusminister Kallas propageeris mõtet, et omavalitsusüksuste arvu vähendamine annab rahalist kokkuhoidu, kuid nüüd on selge selle väite paikapidamatus: igasugused ümberkorraldused tähendavad hoopis kulutusi, ja pika üleminekuperioodi vältel.
Suurem on parem. Seaduse tekstis pole kahtluse varjugi, et midagi võiks olla teisiti. Seletusi võiks olla rohkem kui üks.
Reformi teaduslik põhjendus. Teadlaste arvamus oli nõukogude ajal ja on nüüdki samasuguse modus vivendi (elamisviis, kõigile osalejaile kas või ajutiselt vastuvõetavad tingimused, kui kohe pole võimalik saavutada püsivat kokkulepet – võõrsõnade leksikon – toim). „Vajalik“ ja „mõistlik“ pole praeguse aja hinnangud, nüüd peab kõik olema „teaduslik“ või „veel teaduslikum“.
Teenuste küsimus. Seaduse § 1 lg (2): „Haldusreformi eesmärk on toetada omavalitsuse üksuste võimekuse kasvu kvaliteetsete avalike teenuste pakkumisel…“ Kui lähtuda mõistlikust eeldusest, et (parema kvaliteediga) teenuseid on ikkagi vaja inimestele, siis ei ole tähtis, kes on osutaja. Vanasti sai enamikku asjadest, mida praegu kutsume teenusteks, teha vaid kohapeal. Riigivõimu kesksed või kohalikud asutused pidid selles abistama, koordineerima, ühtlustama ja kontrollima. Seaduse vaimu järgi näevad ministeeriumid sellise olukorra jätkumist ka tulevikus.
Samuti on veider eeldus, et kõik omavalitsused peavad saama hakkama kõigi nimekirja teenustega ja samal tasemel. Veelgi kummalisem on areng, et teenuseid jaotatakse omavalitsuse ülesanneteks ja keskvalitsuse asutuste ülesanneteks, nagu üsna halastamatu võitlus eelarvesummade pärast kehtestab. Enne II maailmasõda Eesti halduses osutati teenuseid valdavalt kombineeritult või jaotatult. Ei tuntud ka teist pseudoprobleemi, et ei tohi elu korraldada nii, et suuremad ja rikkamad omavalitsused täidavad oma jõududega rohkem ülesandeid, väiksemaid ja vaesemaid aga vabastatakse üle jõu käivatest kohustustest.
Teenuse tarbija soovid? Usun, et inimestel on täiesti ükskõik, kas vajalikku ja parimat võimalikku teenust osutab kohaliku omavalitsuse ametnik, ministeeriumi ametnik, MTÜ või eraettevõtja. Suuremal osal inimestest on ükskõik, kus ametimees telefonile või e-kirjale vastates on.
Vajadus ametiasutuses kohal käia on vähenemas. Teisalt: kui on vaja, et ametnikud sõidaksid koha peale mingi asjaga tutvuma, siis see on üha kergem. (Muidugi on n-ö distantsametnike kasvuga kaasnenud ka kõiksuguseid hädasid, aga niisugused hädad tuleb lahendada eraldi.)
Omavalitsuse ja selles tegutsevate ametnike töö vorm ja sisu on pöördumatult muutunud, meil on nüüd kodanikel ja ametnikel sõiduautod, arvutid, internet ja meilid, rääkimata mobiiltelefonidest.
Üha rohkemate teenuste puhul ei ole omavalitsusüksusi vaja, piisab, kui Eesti on üks tervik või 3-4 osa. Seega peaks küsimusega tegeleja kõige olulisem küsimus olema: milles peaks seisnema XXI sajandi omavalitsus? Vastus on: eelkõige kohalikud kultuuriliste küsimuste korraldamine ja otsustamine. Aga seda ei ole seaduses, ei teksti ridades ega ridade vahel.
Seaduse vaimus praktiliselt puudub Eesti ajalugu ja kultuur, eelkõige kohalike eripärade, ajalooliste erisuste jms. arvestamine. Valitsuskoalitsiooni kuuluvad saartelt pärit poliitikud on suutnud oma kodukandi kultuuriliste eripärade erandina tunnustamisel edu saavutada. Aga ülejäänud Eesti?
Seaduse vaimu kuulub kindlasti komponent, mis väga sarnaneb arvutimängule. Seadus ei keela ükskõik milliseid ühinemiskombinatsioone. Ühinejad ei pea asuma kõrvuti või kompaktselt, ei pea olema sarnase kultuurilise tagapõhjaga jne. Juriidiliselt korrektne on Kihnu liita Piirissaarega, või Tallinn Ruhnuga, Paldiski Vastseliinaga või Sillamäe linn Mõisakülaga. Paraku erinevalt arvutimängust tegelikus elus ei saa teha restarti.
Lõpumärkusena veel seaduse teksti saamisest. Ilmselt ei ole olnud väga palju seadusi, kus riigikogu liikmete valitsuskoalitsiooni kuuluv enamik on otsustanud lükata tagasi kõik olulised opositsiooni esitatud muudatusettepanekud ja lükati tagasi ka omaenda liikmete vähegi olulised muudatusettepanekud ning üldse loobutakse parlamendi põhiülesande – anda võimalikult hea seaduse tekst – täitmise poole püüdlemisest. Kuulsin arvamusi, et ei ole aega ning menetlemine võib „väljuda kontrolli alt“. Sellega laiendati rahandusministeeriumi ametnike tekstile sama menetlusviis, mida on rakendatud eurodirektiivide puhul – lasta nad riigikogust läbi minimaalse vaevaga.


authors:
Laura Oks
Aldo Luud
Thomas Lovelock For Ios Ioc

description: Töönädal algab spordisõprade jaoks tuttava nädalavahetuse pohmelliga. See tähendab, et suuri võistlusi kavas pole, pigem vallutavad uudised möödunud päevade järelkajad. Ent kahtlemata üllatab ka päev meid millegagi, mida ärgates ei osanud ette näha. Õhtulehe otseblogi hoiab teid spordipäeva tähtsaimate sündmustega kursis. Naudime koos!

title: OTSE | Sport 19.09: millega üllatab meid nädala esimene tööpäev?

maintext:
Meeldetuletuseks veel F1 punktiseis pärast Singapuri GPd:
After 15 races, Rosberg and Hamilton are separated by just 8 points... pic.twitter.com/X8sak9S3uB


authors:
Annetage Paar Tekki
Eestlastele Meeldib Ju

title: SEGADUSES EMA: kas 16-aastase pojaga alasti ühises voodis magada on vale?

maintext:
Ema väidab, et magab oma 16-aastase pojaga alasti ühes voodis. Nüüd tunneb naine, et miskit pole justkui õigesti, mistõttu tekitas ta veebis küsitluse, et kas taoline asi on veideri või mitte.
Naine postitas anonüümse küsitluse veebis Q&A Quora kodulehel, et teistelt vanematelt selle kohta nõu küsida, vahendab Mirror.
"Kas see on vale, kui magan oma 16-aastase pojaga alasti ja ühes voodis?"


title: ÕHTULEHT MINSKIS | Reinar Hallik: praegu tundub, et kõik läks valesti

maintext:
Kui Reinar Halliku kolmesed poleks Minskis Valgevenega peetud mängus tabanud, kujunenuks lõppseis veel nukramaks kui 63:79. Hallik ise aga purskas esimese emotsiooniga: talle tundus, et kõik läks valesti.
Just Halliku kolmene sekund enne lõppu viis Eesti kahe mängu kokkuvõttes Valgevene vastu plussi ja oli seega ülitähtis. "See oli täna ka ainus hea asi, et vahe jäi alla 19 punkti. Kõik ülejäänu - praegu tundub, et kõik läks valesti!"
Hallik tõdes, et võõrsil on alati raske mängida. "Kui teaksime vastust, miks tänane mäng just nii läks, siis me ei mängiks niimoodi! Rääkisime vaheajal riietusruumis, et üritame esimese poolaja vigu vältida ja oma mängu edasi mängida, kuid ei suutnud seda.
Nüüd tuleb kodus kahes mängus võidelda ja loodame, et publik ka tuleb toetama!"


authors:
Afp
Scanpix
Vene Värk

title: Uurimiskomisjon: MH17 tulistati alla mässuliste alalt

maintext:
Hollandi juhitud rahvusvaheline kriminaaljuurdluse uurimisrühm (JIT) tutvustas eile Utrechti lähistel Nieuwegeinis uurimisraportit, milles kinnitatakse, et lennukompanii Malaysia Airlines reisilennuk Boeing 777-200 tulistati 17. juulil 2014. aastal Ida-Ukraina taevas alla Vene õhutõrjekompleksi BUK maa-õhk-tüüpi raketiga. Õhutõrjekompleks pärines Venemaalt ja rakett tulistati välja venemeelsete mässuliste valduses olnud Pervomaiski külast. Pärast raketi väljatulistamist viidi BUK Venemaale tagasi.
Hollandi ohutusamet avaldas juba mullu 13. oktoobril uurimisraporti, milles tõestati, et saatuslik lask tehti Vene õhutõrjekompleksi BUK maa-õhk-tüüpi raketiga, mis plahvatas umbes meetri kaugusel lennuki kokpitist.
Samas raportis märgiti, et rakett lasti välja Ida-Ukraina territooriumilt, mille pindala on 320 ruutkilomeetrit. Seejuures lisati, et täpse tulistamiskoha selgitamine vajab veel uurimist.
Tänaseks on lisauurimine välja selgitanud, et Venemaale kuulunud rakett tulistati välja mässuliste territooriumilt.
Uurimise käigus on samuti identifitseeritud sadakond operatsiooniga seotud isikut. Konkreetseid nimesid veel ei nimetatud, kuid uurijad usuvad, et süüdlased on võimalik kohtu ette saata.
Eile raporti avaldanud uurimisrühm koosneb Hollandi, Belgia, Ukraina, Austraalia ja Malaisia uurijatest. Kahe aasta jooksul on räägitud 200 tunnistajaga.


description: Eesti võrkpallikoondis alustas neljapäeval EM-valiksarja kindla 0:3 (20, 19, 14) kaotusega Tšehhile.

title: Eesti võrkpallikoondis alustas EM-valiksarja kindla ja ilmetu kaotusega


title: Sellepärast me kannamegi ainult väikest osa oma riietest!

maintext:
Kas sinugi riidekapi uksed ei lähe kinni, kuid ringi käid sa päevast päeva siiski sama riietusega? Nüüd on selle põhjus teada!
Enamik inimesi kipub kanda sama riietust päevast päeva, olgugi, et riidekapi sisu järgi võiks kasvõi kuu aega erineva riietusega ringi käia.
Veebiportaal Bustle otsutas välja uurida, milles on asi. Selgus lihtne tõsiasi: inimesed on harjumuse orjad ning seetõttu ei viitsi nad erinevaid riideid kanda, vaid valivad ikkagi selle, mis juba järgi proovitud ja kindel ning mille puhul pole vaja vaeva näha, mõtlemaks, mida selle juurde veel sobitada. Kui meile on selles riietuses veel mõni komplimentki tehtud, siis on kindel, et me ei taha midagi muud kanda.
Põhjusi on aga veel. Nimelt on inimesed nii laisad, et nad võtavad lihtsalt kuhja peal olevad riided ega vaeva allpool või kapis kaugemal asuvaid riideid välja võtma.


title: Uute korterite pakkumine Tallinnas püsib kõrge

maintext:
Swedbanki eluaseme taskukohasuse indeksi järgi paranes selle aasta teises kvartalis Tallinna eluaseme taskukohasus võrreldes aastatagusega juba viiendat kvartalit järjest. Pealinlaste netopalk kasvas esimeses kvartalis aastaga 7,2% ning ületas jätkuvalt korterite hinnakasvu.
2016. aasta teises kvartalis kiirenes Tallinna korterite aritmeetiline hinnakasv 1,3 protsendipunkti võrra 2 protsendini aastases võrdluses.
„Korterite mediaanihinna kasv jätkas aeglustumist ning jõudis 2016. aasta teiseks kvartaliks 3,5 protsendini aastases võrdluses. Viimased neli kvartalit on mediaankasv olnud aritmeetilist kasvust kiirem ning seetõttu on korterite hinnatase muutunud veidi ühtlasemaks. Teises kvartalis tehti korteriomanditega 1% võrra vähem tehinguid kui aasta tagasi. Esialgsed andmed näitavad nii hindade kui ka tehingute arvu kasvu mõningat kiirenemist suve teises pooles,“ märkis Swedbanki vanemökonomist Siim Isküll.
Tema sõnul väljastati selle aasta teises kvartalis kasutusluba 680-le ning ehitusluba 880-le korterile Tallinnas, mis on suurim väljastatud lubade arv 2011 aasta algusest. „Uute korterite pakkumine püsib kõrgel tasemel ning huvi uute kortermajade ehitamise vastu samuti. Mõnevõrra ettevaatlikum on olnud uute korterite reaalse ehituse käivitamine.“
Pealinlaste netopalga kasv peaks järgnevatel kvartalitel aeglustuma ning püsima veidi kiirem kui kinnisvara hinnakasv.
Koos jätkuvalt madalate intressidega peaks tarbijate huvi kinnisvara ostmise vastu püsima ning uute korterite lisandumine Tallinna eluasemeturule katma nõudluse. Seetõttu võib eeldada kinnisvarahindade stabiilset mõneprotsendist kasvu.
„Teises kvartalis paranes korterite taskukohasus Swedbanki indeksi järgi ka Riias. Vilniuses ületas korterite aastane hinnakasv netopalga kasvu ning korterite taskukohasus seetõttu veidi halvenes. Balti riigi pealinnadest oli eluase jätkuvalt kõige taskukohasem Riias, kus indeksi paranemisse panustas enim korterite hinna 6,9% langus aastases arvestuses. Kolme Balti riigi pealinna korterite hinnamuutused on jätkuvalt väga erinevad,“ sõnas Isküll. „Vilniust iseloomustab tugev hinnakasv, samas kui Riias korterite hinnalangus süveneb ning Tallinnas on viimase aasta jooksul hinnad stabiliseerunud.“
*Swedbanki Balti eluaseme taskukohasuse indeksi aluseks on võetud leibkond, kelle sissetulek on võrdne 1,5-kordse keskmise netopalgaga ja kes soovib osta 55 m²-suurust korterit. Taskukohasuse all on peetud silmas olukorda, kus kinnisvara ostuks võetud 30 aasta pikkuse ja 15% suuruse omafinantseeringuga kodulaenu maksed moodustavad 30% leibkonna netopalgast.


title: Laura Põldverel pole kodus telerit: vabal hetkel olen lähedastega või teen muid asju

maintext:
Sel hooajal "Su nägu kõlab tuttavalt" saates osaleval Laura Põldverel teleri vaatamise jaoks aega ega tahtmist ei ole, tal ei ole kodus isegi telerit!
Laura kolis aprilli alguses uude elamisse, kuid telekat ta sinna veel soetanud ei ole. Suur televiisorivaataja Laura ei ole. "Eelmises elamises oli mul kaks telekat, millest üks ei töötanud ja teist ma ei osanud käima panna," rääkis ta.
Lauljanna vaatab filme väga harva, tavaliselt siis, kui ta haige on, eesti seriaale ta ei jälgi. Oma vabad hetked täidab ta muude tegevustega. "Kui on vaba hetk, siis ma võtan selle aja, et olla lähedastega, või teen muid asju," ütles ta.


description: "Selle asemel, et minna tänavale kaklema või linna vahele noorust maha tegema, teen parem loo ja panen kõik emotsioonid sinna sisse," räägib Eesti suvepealinnast pärit Silver Orissaar (18), kes videokeskkonnas YouTube avaldanud poole plaadi jagu oma muusikat.

title: KUULA JA VAATA | Pärnu räppar Silver Orissaar: kaklemise asemel panen emotsioonid oma lauludesse

maintext:
Poplaulude või klassika asemel valis Silver riimide seadmise ehk räppimise. Sellegi juured ulatuvad nooruspõlve, kus sõpradega kuulati omaaegset Tartu huumorikolmikut Loogilised Poisid ja kõhud kõveraks naerdi. "Läks aastaid mööda ja hakkasin kuulama erinevaid räppartiste Eestist ja välismaalt. Mingil hetkel tuli mõte, et nüüd teen ise, sest räpiga on hea anda edasi konkreetset emotsiooni," selgitab Silver.
Ta võttis ühendust Põhja-Tallinnasse kuuluva Wild Disease’i ehk Jaanus Saksiga, kes nõustus enda kogemuse põhjalt toetava õla laenama. Kuigi Silveri enda sõnul ei ole ta kindlaid eesmärke võtnud, kuhu oma muusikaga jõuda soovib, üritab ta jätkata sellega, mis talle meeldib: "Eks elu näitab ise edasi."
Elab end välja laulude kirjutamisega
Esiti kirjutas ta lauludele sõnu nii-öelda sahtlisse, osa neist on praeguseks saanud ka meloodia ning jõudnud videokeskkonda kuulamiseks. Olemas on ka pool plaaditäit lugusid ning Silver ütleb, et "kui on artist, on ka plaat", seega võib ühel hetkel oodata, et Orissaare räpilood jõuavad kauamängivale.
Silveri laulud räägivad kõigest sellest, mis on meie ümber. Seda annavad edasi ka pealkirjad, nagu "Laske meil olla" või "Tänapäeva noorus". Koos Cäroliniga, kes annab Silveri lauludele juurde naisvokaali, plaanib ta koostööd teha tulevikuski. "Muidugi on veel ilmumas ka soololugusid," lisab ta.
Koostöös sõbranna Cäroliniga on Silveril valminud kolm lugu, ent tulevikus näeb duot laval veelgi. (Erakogu)
"Lugusid meeldib mulle kirjutada emotsioonist, olgu see positiivne või negatiivne tunne. Selle asemel, et minna tänavale kaklema või linna vahele noorust maha tegema, teen parem loo ja panen kõik emotsioonid sinna sisse," kinnitab noor räppar ka ise.
Laulusõnu ta kellelegi otseselt kirjutanud ei ole, kuid 13aastasena valmis armastusluule klassiõele. "Tüdruku südant päris ei võitnud, aga luulekonkursi küll," muigab noormees.
Muusikas ei oska Silver lemmikuid nimetada, kuid suurimateks eeskujudeks loomeprotsessis peab kõiki neid, kes muusikat südamega teevad. Ka Eesti räpimaastikku kirjeldab ta kui rõõmu, viha ja pisaraid täis paika, kus kõik tundub päeva lõpuks siiski tasakaalus.


authors: Afp Scanpix

description: Paarkümmend kilomeetrit Londonist kirdes asuvas Harlow’ töölislinnas peksis teismeliste kamp augusti lõpul surnuks 40aastase poolaka. Samas linnas anti läinud nädalavahetusel taas kahele poolakale peksa. Poola valitsus nõuab nüüd Suurbritannialt resoluutset võitlust kasvava võõravihaga.

title: Võõraviha kasv: Inglismaal tapetakse ja pekstakse poolakaid

maintext:
Briti politsei vahistas kuriteoga seoses kuus teismelist, kuulas nad üle ja lasi kautsjoni vastu vabaks. Tapetu venna sõnul ütlesid politseinikud talle, et noorukeid ajendas ründama asjaolu, et nad kuulsid ohvreid poola keelt kõnelemas.
"Pärast 23. juunil toimunud Brexiti hääletust on olukord hullemaks läinud," ütles venna kaotanud Radoslaw Jóźwik ajalehele New York Times.
"Näen, kuidas inimesed on muutunud. Praegu on ikka väga raske," tõdes ta.
Teatavasti hääletasid britid 23. juunil toimunud rahvahääletusel Euroopa Liidust lahkumise poolt, et panna piir immigrantide sissevoolule riiki.
Vaid paar päeva pärast rahvahääletust kirjutati Londonis solvavaid väljendeid Poola kultuurikeskuse seinale. Juuli algul jagati Põhja-Londonis lamineeritud kaarte kirjadega: "Poola saast kasige koju!"
Läinud pühapäeva öösel said kaks umbes 30aastast poolakat Harlow’s pubi ees taas peksa. Neist ühel purunes ninaluu ja teine sai lõikehaavu pähe.
Vaid mõned tunnid varem olid Harlow’s võõraviha vastu meelt avaldanud sajad poolakad ja ka kohalikud.
800 000 poolakat
Hinnanguliselt elab praegu Suurbritannias 800 000 poolakat. Lisaks on Poola juured 200 000 britil, sest nende esivanemad rändasid Teise maailmasõja ajal ja järel Suurbritanniasse.
"Kahjuks on see tõde, et enne Brexiti hääletust oli Suurbritannias vähem võõraviha ja rassismi. Näeme selliste juhtumite kiiret kasvu," tsiteeris Poola suursaadikut Londonis Arkady Rzegockit, ajaleht New York Times.
Võõraviha kasv Suurbritannias oli üks arutlusteemadest laupäeval Varssavis toimunud Poola välisministri Witold Waszczykowski kohtumisel Briti kolleegi Boris Johnsoniga.
"Loodame, et brittide ja eurooplaste, sealhulgas poolakate turvalisuse eest vastutav Suurbritannia valitsus teeb kõik selleks, et ära hoida võõravihast ajendatud juhtumeid, mida on tulnud viimasel ajal ette," ütles Poola välisminister.
Suurbritannia välisminister Boris Johnson kuulutas suuresõnaliselt, et võõravihale ei ole Briti ühiskonnas kohta. "Poola panus meie ühiskonda ja meie kultuuri – ja eriti meie majandusse – on määramatu," üritas Johnson poolakatele mett moka peale määrida.
Boris Johnson ei teadnud neid sõnu lausudes, et juba mõne tunni pärast pekstakse Harlow’s taas kaks poolakat vaeseomaks.
Uus peksmine ajas kopsu üle maksa Poola valitsusel. Poola välisministeeriumi pressiesindaja Rafal Sobczak teatas pühapäeval, et valitsus saadab kolm ministrit – välisminister Witold Waszczykowski, justiitsminister Zbigniew Ziobro ja siseminister Mariusz Blaszczaki Londonisse. Kolmik nõudis, et Suurbritannia võimud garanteeriksid tulevikus Poola kodanike turvalisuse.


description: Eesti jalgpallikoondise kapten Ragnar Klavan lõi oma esimese värava 20kordse Inglismaa ja 5kordse Euroopa meisterklubi Liverpooli ridades, kui avas skoori liigakarikasarja 1/16-finaali 3:0 võidumängus Derby County üle. Mõned põnevad arvud.

title: STATISTIKAPOMM | Põnevad numbrid ja faktid Ragnar Klavani esimese värava kohta Liverpooli särgis

maintext:
24. minutil sündis Klavani tabamus, mis viis Liverpooli kohtumist 1:0 juhtima. Ülejäänud väravad lõid Philippe Coutinho ja Divock Origi vastavalt 50. ja 54. minutil.
24: Coutinho whips the corner in and Derby fail to clear - the Estonian slots home from six yards.
[0-1] #DCFCvLFC pic.twitter.com/LF06nPRb4y


title: Nõmedad harjumused, millest iga naine peaks olema 30ndaks eluaastaks välja kasvanud!

maintext:
Kui sa ei taha endast teistele veidi nõmedat muljet jätta, siis tasub oma käitumine üle vaadata.
Kui 20ndad on kui hiline teismeiga, siis 30ndad on aeg täiskasvanuks saada ning see tähendab ka seda, et nii mõnigi nõme ja lapsik harjumus tuleb ära unustada, kirjutab The Zoe Report.
Näiteks peaksid naised olema 30ndaks sünnipäevaks välja kasvanud sellistest harjumustest:


description: "Sain väga huvitava kogemuse, kui Eerik-Niiles Kross ütles pärast stsenaariumi läbilugemist, et luurevõtted, mis ma loosse sisse olen kirjutanud, meenutavad pigem 1970. aastaid – tänapäeval on kõik hoopis ägedam," muigab stsenarist ja režissöör Toomas Hussar , kes palus luurespetsialisti arvamust, kuivõrd elutruu on tema uue filmi "Luuraja ja luuletaja" käsikiri.

title: Eesti spioonifilmi režissöör: luurajad koguvadki infot vastast võrgutades!

maintext:
"Aga milles see ägedus seisneb, see on ju kõik see digivärk, mis on kinematograafiliselt ääretult igav," vehib kätega režissöör, kelle eestvedamisel on valminud ka menuk "Seenelkäik".
"Sain väga huvitava kogemuse , kui Eerik-Niiles Kross ütles pärast stsenaariumi läbilugemist, et luurevõtted, mis ma loosse sisse olen kirjutanud, meenutavad pigem 1970. aastaid – tänapäeval on kõik hoopis ägedam," muigab stsenarist ja režissöör Toomas Hussar , kes palus luurespetsialisti arvamust, kuivõrd elutruu on tema uue filmi "Luuraja ja luuletaja" käsikiri.
Las ta siis olla pigem primitiivsem, kuid mulle südamelähedasem," viskab Hussar pilgu justkui natuke häbenedes maha. Samas silmanähtavalt elavnedes: "Sain aga teada – mida maailma spionaažipraktika on paksult täis –, et infot kogutaksegi teist poolt võrgutades. See on läbi ajaloo ja üle maailma kasutatav võte."
Hussari sõnul sai ta Krossilt kuulda üllatuseks sedagi, et luuraja elukutse teeb paeluvaks just selle ohtlikkus ja põnevus.
"Veel üllatas, et luurajatel pole eeskirju, kuidas käituda väljaspool tööaega. Aga fakt on see, et riigisaladust peab hoidma. Ja neil on oma eeskirjad, aga mitte siiski nii karmid, kui ma ette kujutasin. Ühesõnaga, mul oli vaja teada saada, kuidas peategelased väljaspool tööaega käituvad ja selle informatsiooni ma Eerik-Niiles Krossilt ka sain."
Peategelase, salapolitseinik Gustav Tuki (Jan Uuspõld) kõrval on oluline tegelane Nala, keda kehastab Lana Vatsel. Nimi, mis ei ütle Eesti vaatajale peaaegu mitte midagi. Vähemalt mitte sellele, kes pole näinud mängufilmi "Vasaku jala reede".
"Tegemist on naisterahvaga, kellega ma tutvusin siin, Eestis, ja selgus, et ta on näitleja. Ta on mänginud ka paaris Horvaatia filmis ja ta tundus mulle väga hästi sobivat sellesse rolli, mis mul oli kavandatud, sest ta oli just mustlanna tüüpi.
Tegelikult ongi ta Horvaatia päritolu mustlanna, kes on samas pooleldi eestistunud. Kahjuks kolis ta tagasi Horvaatiasse, aga elas siin üksteist aastat, õppis isegi eesti keele ära, mida oli küll päris naljakas kuulata.
Igatahes stsenaariumit kirjutades oli mul väga selgelt silme ees tema kuju, nii et ma ei teinud selle rolli peale ühegi teise näitlejaga isegi proovivõtteid.
Tegemist on väga temperamentse ja julge inimesega. Ta ei karda mitte midagi valesti teha. Tal on teised hirmud, mis jälle eestlastele on võõrad."
Kui režissöörilt küsida, mis hirmud need on, tuleb lühike ja konkreetne vastus: "Ei ütle."
Hussari sõnul vaatas Vatsel enne võtteid ära ka tema filmi "Seenelkäik" ja sai aimu, mis tüüpi režissöör ta on. "Nii et koostöö sobis meil suurepäraselt," kiidab Hussar natuke salapäraseks jäävat näitlejannat.
Spioonitar võrgutab nii salapolitseiniku kui ka luuletaja
Toomas Hussari filmi "Luuraja ja luuletaja" peategelane, sarmitu salapolitseinik Gustav Tukk kohtub salapärase mustlannaga. Peagi selgub, et tegemist on Vene luure seatud lõksuga. Et vastase kavatsustele paremini jälile saada, antakse Gustavile käsk suhet jätkata.
Paraku kipub ülesanne mehel üle jõu käima, sest eneselegi ootamatult on ta vaenlasesse armunud. Mustlanna vastu tunneb romantilist huvi ka luuletaja Miku Tähn, kes on paras tüütus.


authors:
Erakogu
Merkel Juba Kahetseb

title: Vahur Valgmaa: "Igat pagulast ei maksa vihata või karta..."

maintext:
Produtsent Vahur Valgma jagas sotsiaalmeedias oma arvamust pagulaste kohta. Mehe sõnul ei maksa igat pagulast pimesi vihata või karta.
"Käisin just Türgis ja vestluse käigus tuli välja et hotelli retseptsioonis meid vastu võtnud noormees oli Süüria põgenik, nö valge araablane. Minu arusaam ja arvamus selle vestluse käigus kogu sellest olukorrast muutus," rääkis Valgmaa.
"Tegemist oli täiesti tubli ja normaalse inimesega, kes oli oma ärist ilma jäänud, kelle silme all oli maha lastud tema sõber... Uurisin temalt terroristide kohta. Ta seletas selle asja väga ilusti lahti - kes on kurjategija süürias, on kurjategija ka Saksamaal või mujal. Paljud inimesed on läinud sellest olukorrast hulluks ja paljud pole elus ühtegi raamatut lugenud. Probleem oleks palju väiksem, kui Euroopa oleks algusest peale korralikult põgenikke taustu ja tervislikku seisukorda uurinud, hädasolijaid ravinud, neid tavaühiskonnast eemale hoidnud. Selle jutu point on see, et igat pagulast ei maksa vihata või karta..."


title: Vaata The Beatles'i kitarristi ajaloolist selfie't

maintext:
Selfie ehk endast tehtud pildid on tänapäeval väga popp teema. Kuid The Beatlesi kitarrist George Harrison tegi ühe sellise juba 50 aastat tagasi. Nimetatud foto on tehtud 1966. aastal Indias ja tundub, et Harrison oli selles väga vilunud.
George Harrison self-portrait. India, 1966 pic.twitter.com/M9fMOG0C1i — History In Pictures (@HistoryInPix) September 13, 2016


title: Uus Meistrite liiga süsteem on kohutavalt Manchester Unitedi, Reali ja Barcelona kasuks kaldu

maintext:
Londoni Arsenal on alates 1998. aastast järjepidevalt mänginud Meistrite liiga alagrupiturniiril. Liverpool on sinna samal ajavahemikul jõudnud üheksal korral ehk poole vähem. Uute reeglite järgi ootaks Biitlite sünnilinna klubi eurosarjas osalemise eest aga londonlastest kõvasti kopsakam preemiasumma.
Näide on mõistagi liialdatud, sest Arsenal mängib ka tänavu Meistrite liigas, samas kui Ragnar Klavani koduklubi eurosarja ei pääsenud, ent illustreerib ilmekalt uut Meistrite liiga finantssüsteemi.
Briti ajaleht The Times kirjutab, et Meistrite liigas toimuvate ümberkorralduste raames muudetakse ka klubidele jaotatavaid preemiasummasid ning varem Meistrite liiga võitjaks kroonitud meeskonnad hakkavad taskusse pistma konkurentidest paksemaid rahapatakaid. Lisaks kavatsetakse varasemaid tiitleid arvesse võtta ka näiteks alagrupiturniiri loosimiseks meeskondi asetades.
See on heaks uudiseks vutihiidudele nagu Manchester United, Müncheni Bayern, Madridi Real või Barcelona, ent jätab pika ninaga näiteks Madridi Atletico, kes viimasest kolmest hooajast kahel on jõudnud finaali, ent seal tundud kaotusekibedust.
Samamoodi saab hoobi rahakoti pihta Manchester City. Mullu poolfinaali välja jõudnud Briti klubi oli hooaja lõppedes enim eurosarjast tulu teeninud meeskond, ent uute reeglite järgi vajatakse ajaloo esimest meistrikarikat, et taas samasuguseid summasid kokku kraapida.


title: Reps haldusreformi arutelul: me ei saa endale lubada reforme, mida tehakse vaid reformi enda pärast

maintext:
Täna toimus Riigikogus Keskerakonna fraktsiooni algatusel haldusreformi teemaline olulise tähtsusega riikliku küsimuse arutelu. Istungil ettekandega esinenud Keskfraktsiooni aseesimees Mailis Reps sõnas oma kõnes, et tal on siiralt hea meel, et haldusreformi arutelu on suurelt Riigikogu saali jõudnud, sest on tähtis, et ka omavalitsuste häält riigi tasandil kuulda võetaks.
„Haldusreform suruti minu hinnangul Riigikogus liialt kiirustades läbi ning see on toonud endaga kaasa paraja segaduse. Seaduseelnõud vastu võttes oli seal olemas ühinemiste ajagraafik, suuruse kriteerium 5000 elanikku ja piitsa kõrvale präänikuks ka ühinemistoetused ning oma tööst ilmajäävate omavalitsusjuhtide koondamishüvitised. Tegelikku sisu on haldusreformile lubatud anda täiendava kaheksateistkümne seadusega, millest ükski pole veel Riigikogu ette jõudnud. Sisuline pool on jäänud selgelt poolikuks. Tunnistan ausalt, et presidendina ei oleks ma seesugust seadust välja kuulutanud, sest pean selle teatud aspekte põhiseadusega vastuolus olevaks. Teen Vabariigi Valitsusele ja Riigikogule ettepaneku kevadel vastu võetud haldusreformi seadus kiiremas korras uuesti läbi vaadata,“ lausus Mailis Reps.
Samuti arutelul esinenud advokaadibüroo VARUL vandeadvokaat Paul Varul rääkis oma ettekandes, et õigusnormid peavad olema selgelt ja üheselt arusaadavad. Paraku on haldusreformi seadusega juhtunud niimoodi, et üks kõige kesksem reegel, mis puudutab sundühendamist, on sõnastatud täiesti ebaselgelt. „Minu arvates ei ole sundühendamine haldusreformi eesmärgi saavutamiseks sobilik, vajalik ega mõõdukas. See on ebaproportsionaalne ja rikub põhiseadust,“ sõnas Paul Varul kokkuvõtlikult.
Paul Varul (Riigikogu Keskerakonna fraktsioon)
Arutelule omavalitsuste poolse vaate andnud Ida-Virumaa Omavalitsuste Liidu esimees Veikko Luhalaid lisas eelkõnelejate jutule, et kohalikud omavalitsused on sunnitud täna langetama väga raskeid otsuseid, millele rahvas tihtipeale vastu seisab.
„Me peame tegema otsuse, kusjuures rahvahääletus ehk elanikkonna arvamus ei ole kohustuslik. Isegi kui me võtame selle enda kohustuseks, siis ikkagi sunnitakse meid vastu rahva arvamusele, elanike arvamusele. Täna ei ole enam omavalitsuste töötajate, juhtide hirmu, tänaseks on reaalne vastuseis elanike poolt. Aga vastuseis elanike poolt on seetõttu, et selles protsessis juhib meid hirm. Juhib hirm, et selles protsessis mitte vabatahtlikult ühinedes, jääme ilma arendusrahadest, ehk ma olen igavesti süüdlane selle protsessi pärast kohalike kogukondade ees. Seetõttu ongi meie kaebuse eesmärk ja mõte Riigikohtusse minnes, et tegelikult lahutada ära kaks protsessi – vabatahtlik ühinemine ning sundliitmiste etapp,“ tõi Veikko Luhalaid omalt poolt välja.


title: Oh õudu! Crocsid jõudsid esmakordselt moelavale!

maintext:
Kõigi aegade kõige suuremaks moekuriteoks ristitud Crocsid kõigi ootuste kiuste ilmselt nii pea siiski kuhugi ei kao.
Selle asemel on nad hoopis moemaailmas kanda kinnitamas. Nimelt tegid Crocsid debüüdi Londoni moenädalal disainer Christopher Kane kevad/suvi 2017 kollektsiooni esitlusel.
Kuigi Christopher Kane'i looming pole kunagi erilisi kriitikanooli pälvinud, siis nüüd arvatakse, et disainer on täiesti arust ära. Selle asemel, et panna modellidele jalga kaunid kingad, lonkisid need piki moelava hoopis marmormustriliste ja kivikestega kaunistatud Crocsides.
Saab näha, kas kõrgmoe Crocsid jõuvad järgmisel kevadhooajal ka poodidesse ja kas need hakkavad maksma sama palju kui ülejäänud disainerkingad.
Crocsifännid võivad aga ilmselt rahulikud olla - enam ei saa keegi öelda, et nad oma valikuga ämbrisse on astunud, sest tegemist on ju hoopis tõeliste trendihittidega.


title: KULDNE SÜGIS | Romantiline mitmekäiguline õhtusöök erilises kohas!

maintext:
Ümbritsetud kolmest küljest endiste von Stackelbergi valduste ajalooliste hoonetega ja neljandast küljest valduste endiste tallidega, on Stackelbergi siseõu loomult unikaalse atmosfääriga.
Talvel on siseõu kaetud valge lumega, ümbritsevad seinad on maitsekalt valgustatud ja see annab kogu hotellile romantilise varjundi. Suvel on siseõu ideaalne kohvipausi tegemiseks või lõuna- ning õhtusöögi nautimiseks ajaloolises ja elegantses ümbruses. Siseõu pakub võimalust hilisteks hommikusöökideks, õhtusteks elava muusikaga kontsertideks ja muudeks põnevateks sündmusteks.
Pakett kehtib kahele ja sisaldab mitmekäigulist õhtusööki von Stackelberg Hotel Tallinna restoranis Emmeline & Otto.
Vaata, mis maitsvaid hõrgutisi pakett sisaldab ja kuidas seda hankida SIIT!


title: VIDEO | Ära kunagi vali esimeseks kohtinguks jalgpallimatši!

maintext:
Kolmapäeva õhtuse Meistrite liiga Porto ning Kopenhaageni vahelise kohtumise ajal juhtus tribüünidel seik, kus noormees suures kaasaelamise hoos oma kaaslast käega lõi.
Videost võib näha, et tegemist on kodumeeskonna Porto fännidega ning mängida jäävad veel mõned sekundid. Ilmselgelt on frustreeriv, kui omad lemmikud ei suuda arvulises ülekaalus mängust võitu võtta.
Siiski, kui kirg jalgpalli vastu on nii suur, tuleks veidi ka valida kaaslasi, kellega staadionile minna. Igaljuhul esimeseks kohtinguks oleks see härra võinud mõne teise paiga valida. Vaata videost, mis täpsemalt juhtus:


description: Maksahaiguste riskitegurid on rasvumine, rohke alkoholitarbimine ja diabeet.

title: Kas su maks on ikka terve? Kuus tundemärki, et ei ole

maintext:
Kogu maailmas arvatakse olevat 25 miljonit rasvunud maksaga inimest, rääkis seedeprotsesside uurimisele pühendunud professor Bruce Bacon väljaandes Prevention, mis toob esile ka kuus märki, millest saad aru, et sinu maksaga on lood täbarad.
Maksal on inimkehas palju tähtsaid ülesandeid: see lagundab alkoholi , ravimeid ja muid organismile ohtlikke aineid. Maks ladustab vitamiine, toitaineid, suhkrut ja rasva ning jagab neid vereringesse. Maks toodab proteiine ja teisi aineid, mis aitavad haavadel paraneda. See organ eraldab ka sappi toidu seedimiseks.
Kas tunned ülakõhus paremal poolel tugevat valu ja puhitust? Bacon ütleb, et see võib kõnelda maksahaigusest. Maks on suur siseelund, kuid selle rasvunud osa paikneb sageli keha paremal poolel. Kui maks on haige ja paistes, võib järelmiks olla tugev valu.
Kollakaks tõmbunud silmavalged ja ihu
Vanade vererakkude lagundamisel sünnib kollakas bilirubiin, mille terve maks organismis hävitab. Haige maksa korral pääseb see vereringesse. Selle tagajärjel muutuvad silmavalged ja nahk kollakaks. Hele väljaheide ja tume uriin sisaldavad eelkõige bilirubiini.
Liigesevalu
Maksahaiguse tüüpilisteks sümptomiteks võivad olla liigesevalud, iiveldus, oksendamine, väsimus ja isutus. Teadlaste sõnul viitavad need tundemärgid autoimmuunhepatiidile. Haigus esineb enamasti 30-40aastastel naistel ning selle põhjustajat täpselt ei teata.
Laigud nahal
Kuna haige maks ei lagunda korralikult aineid vereringes, võib selle tagajärjel tekkida muutusi vere hüübimises ning nahal võivad need avalduda ämblikusarnaste tumedamate laikudena. Maksalaigud esinevad rohkem ülakehal.
Teadvus vigurdab
Väga haige maks võib toota ajju ja vereringesse liigselt vaske. Selle tagajärjeks on korratused mõtlemises. See on aga tüüpiline juba pikale veninud maksahaigusele.
Lihased kuhtuvad
Haige maks mõjutab ka keha välimust. Pahkluud ja kõht on pundunud, aga kätel ja jalgadel on lihased kuhtunud ning jäsemed on kõhnad. See juhtub siis, kui inimene on maksahaiguse käes vaevelnud juba väga pikka aega.


title: Küsimus | Kas sularaha kaotamine tõkestab korruptsiooni?

maintext:
Kas sularaha käibelt kaotamine, nagu soovitab president Toomas Hendrik Ilves, tõkestab korruptsiooni?
Erkka Jaakkola, MTÜ Korruptsioonivaba Eesti juhatuse esimees: Arusaam korruptsioonist on laiem kui raha küsimine või pakkumine. Korruptsioonivastane seadus mõistab korruptiivse tulu all ametiisikule endale või kolmandale isikule ametiisiku ametikohustuse tõttu pakutud või ametiisiku poolt nõutud varalist või muud soodustust. Soodustuseks võib olla näiteks kinkekaart, reis, kallis kingitus või hoopis eeliste saamine. Tihti iseloomustavad poliitilist korruptsiooni just legaalsetena näivad ülekanded ja mitte-rahalised hüved ning lubadused. Seega ei ole kurja juur mitte sularahas, vaid selles, kuidas või milleks seda kasutatakse.
On selge, et sularahatehingute puhul on varjatus suurem. Samas võib arveldusarveid omada nii välismaal kui ka maksuparadiisides. Arveldamine toimub küll sularahata, kuid järelevalve seisukohast raskemini kontrollitavalt. Sularahavabas ühiskonnas oleks finantsvoogude jälgimine hõlpsam ja kurjategijate varasid oleks vajadusel lihtsam külmutada. Kahjuks on autoritaarsed riigid sellist õigust ära kasutanud poliitilise opositsiooni vaigistamiseks.


authors:
Laura Oks
Andestamatu Variser

title: Rõivas laidab Kallase väljaütlemisi: Reformierakonnas pole kombeks inimesi erinevate seisukohtade pärast põlata

maintext:
Siim Kallas ütles laupäeval reformierakondlaste lõunasöögil, et kui keegi pole nõus erakonna juhatuse otsusega toetada kandidaadina just teda, on neil võimalik valida endale soovi korral uus erakond. Erakonna esimehe, peaminister Taavi Rõivase hinnangul oleks erinevate seisukohtade eest karistamine või põlastamine fundamentaalselt vale.
"See väljaütlemine oli Siim Kallasel kahtlemata ebaõnnestunud. Oleme erakonnana tugev just seetõttu, et meil on erinevad seisukohad aktsepteeritud ning erimeelsused räägitakse omavahel selgeks," ütles Rõivas Delfile.
Peaministri sõnul on Kallasel põhjust olla Reformierakonnale tänulik toetuse eest ja tal tuleks keskenduda teiste erakondade ning valijameeste veenmisele.
Artikkel on refereeritud Delfist.


authors:
Alar Truu
Jörgen Norkroos

title: RAUDTEEDERBI EELVAADE | Kas Kalju istutab Quintieri pingile ning millise jälje jätab koondis Florale?

maintext:
Kodused jalgpallimeistrivõistlused jätkuvad täna-homme sealt, kus nad enne koondisepausi pooleli jäid ehk et kavas on peegelvoor. See tähendab, et 28. vooru maiuspalana serveerib vutikelner homme kell 16 Lillekülas FC Flora - Nõmme Kalju heitluse.
Kuigi Kalju abitreener Sergei Terehhov nimeliselt kriitikat ei pildunud, on päevselge, et tema mängujärgsed kommentaarid ("Analüüsisime Florat, aga väravad tulid just selle pealt, millele me tähelepanu pöörasime. Kui enne mängu ütled, kuidas vastu töötada, aga ikka samast olukorrast väravaid lüüakse, siis teeb natuke pahameelt küll.") käisid eelkõige Quintieri pihta.
Ja seda teab iga Kalju fänn, et Milano Interi kasvandiku trump pole pallita mäng ehk distsiplineeritud kaitsetöö. Ent Flora vastu, eriti Lillekülas, tuleb tal suurema osa ajast nahkkerata rügada, mis mõjub temperamentsele ja loomingulisele mängijale pigem frustreerivalt. Seda ei saa Kalju aga endale lubada, sest vaevalt kaks korda järjest Flora võrku kolm palli lüüakse.
ÜKS VÕTMEDUELLE: Kuidas suudab Kalju vasakäär pidrudada Flora paremkaitsjast kapteni Gert Kamsi teravaid tõuse? (Jörgen Norkroos)
Mis oleks alternatiivid? Kõige loogilisem oleks 23aastane Trevor Elhi, kes oli mullu Infonetis põhikohaga (edukas) vasakkaitsja ning harjunud äärerünnakuid pidurdama. Samuti suudab ta vajadusel mööda äärt tõusta ja korralikke tsenderdusi trahvikasti anda. Ja kui Elhi pallide kvaliteet kehvaks jääb, on alati võimalik Andrei Sidorenkovil tõusvam roll võtta ning Elhi saab tema asemel kaitset lappida.
Endise infonetlase kahjuks räägib tõik, et tema selle hooaja Premium liiga mängupraktika on väga napp ja enamasti piirdunud tagumise otsa satsidega. Seega kaasneks temaga teatav risk. Samas sai ta esmaspäeval korraliku 90minutilise sparringu Ukraina U20 koondise vastu. Pean Elhi alustamist pigem ebatõenäoliseks, kuid pisikesest praktikast hoolimata oleks ta kaitses kõvem kui Quintieri.
Teine variant on Janar Toomet, ent temagi tugevus seisneb pigem rünnakul (ja seda tõestas ka eelmine mäng, kuhu ta vahetusest sekkununa palju teravust tõi) ja ta eelistab paremat äärt.
2. Kui suure jälje jätab Flora mängule põhimeete suur kaasatus rahvuskoondistesse?
Eks tõde selgub, nagu ka peatreener Argo Arbeiter korduvalt öelnud, palliplatsil. Aga toda faktorit ei tasu alahinnata. Esiteks, Flora viimase kohtumise algkoosseisust EI VIIBINUD päevagi ühegi koondise juures ainult Rauno Alliku ja grusiin Zakaria Beglarišvili.
Seitse meest naasid Bosniast kodumaale alles kolmapäeva viimastel minutitel ning Mihkel Ainsalu oli nädala jagu hõivatud U21 ja U23 koondistega.
Paremäär Rauno Alliku oli üks kahest Flora põhimehest, kes sai koondisepausi ajal rahus omi asju ajada. (Jörgen Norkroos)
Kalju poolelt tegid seevastu kogu koondiseprogrammi kaasa vaid Ats Purje ja Igor Subbotin. Lisaks veetis Karl Mööl paar päeva U23 koondisega ning Henrik Pürg osales sarnaselt Ainsalule U21 ja hiljem U23 rahvusmeeskonna laagris.
Teiseks, A-koondise trennide kvaliteet on mõistagi kõvem kui Floras või Kaljus, aga miinuspoolele tuleb kanda koondislaste olematu puhkus (nii vaimu kui keha) ning Bosniast saadud emotsionaalne hoop. Liiatigi polnud Floral seetõttu võimalik korraliku meeskondlikku ettevalmistust homseks lahinguks teha.
Kuigi Arbeiter avalikult ei kurda, kumas sellega kaasnev pettumus tema nädala alul Flora TVle antud intervjuust läbi. Kalju sai aga koondisepausi ajal a) anda oma võtmemängijatele puhkust; b) turgutada vaimu ja käia näiteks üheskoos kardiga sõitmas ning c) valmistuda peaaegu kogu meeskonnaga korralikult laupäevaseks lahinguks.
3. Kas viik on lahendus?
Ei. Juba möödunud korral ei jäänud kumbki leer viigipunktiga rahule. Ühest küljest tulenes see mängu käigust, teisalt aga on hooaja faas sealmaal, kus iga punkt on kulla hinnaga. Viimast rõhutas ka Terehhov.
Premium liiga tabeliseis.
Ülalolevat tabeliseisu tuleb arvestada selle koefitsiendiga, et Kaljul on seoses euroeduga vaja järele pidada kaks kohtumist: üks liider Infonetiga (ehk siis koos plaanipärase 4. ringi mänguga madistavad Kalju ja Infonet veel kaks korda), teine aga autsaider Rakvere Tarvaga. Selle võrra on nende seis Flora omast parem, sest meistritiitli võitmine on nende enda kätes.
Isegi, kui Floral õnnestub kõik järelejäänud üheksa matši võita (sealhulgas Infoneti vastu), peavad nad lootma, et Infonet kaotab kuskil veel vähemalt kolm silma. Ühesõnaga, tabeliseis on põnev ja pingeline ning iga punkt loeb. Viik ei aita tiitliheitluses kumbagi, aga kehvem oleks see Flora jaoks.
Mida ütlesid asjaosalised?
Flora peatreener Argo Arbeiter: "Koondisepaus enne laupäevast derbit teeb muret ja rõõmu korraga. Hea meel on, et nii paljud meie mehed on koondistes, aga trennides on olnud sellevõrra vähem mehi. Hakkama tuleb aga saada igas olukorras ja mänguks valmistume tõsiselt ja mängupäeval mingit allahindlust ei tule. Kutsun publikut tribüünidele, mäng tuleb hea ja kõik, kes vaatama tulevad, saavad kindlasti hea emotsiooni osaliseks!"
Ründaja Rauno Alliku: "Tulemas on väga tähtis mäng mõlema jaoks. Meil on võitu vaja kui õhku. Peame kaitses paremini tegutsema kui viimane mäng ja rünnakul olema sama teravad kui viimased mängud. Kodupubliku toetus on meile väga tähtis ja ootame taaskord tribüünidelt häälekat kaasaelamist!
Kalju ründaja Tarmo Neemelo viis Hiiul oma meeskonnda 3:2 juhtima, ent tollest ei piisanud võiduks. (Jörgen Norkroos)
Kalju abitreener Sergei Terehhov: "Arvan, et meil ees ootamas põnev ja raske mäng nagu see oli Hiiul. Proovime vältida enda tehtud vigu ja anname endast kõik, et kolm punkti koju tuua."
Ründaja Tarmo Neemelo: "Mäng tuleb raske, kuid kindlasti tahame võiduga koju tulla. Ootame kõiki Kalju toetajaid A Le Coq Arenale!"


description: ERGO kindlustusele laekus augustis 2550 kahjuteadet, kus lisaks tavapärasele kõrgele sõidukikahjude arvule andsid suve teises pooles tooni sagenenud kahjud nutiseadmetega ning tervisehädad reisidel.

title: STATISTIKAPOMM: kindlustuse kahjuteadetest andsid tooni tervisehädad reisil ja purunenud nutiseadmed

maintext:
"Kallis, kuidas maitsevad sulle minu küpsetatud piparkoogid?"
"Suurepäraselt, kullake, ainult müü see retsept ära. Ma olen kindel, et see tekitab revolutsiooni betoonitööstuses."


title: Viis Kuuba võrkpallurit pandigi Soomes vägistamise tõttu pikaks ajaks pokri

maintext:
Juuli algusest Soomes võrkpalli Maailmaliiga mänge pidanud kaheksat Kuuba koondislast kahtlustati kohalikus hotellis naiste vägistamises.
Tänaseks on selgunud, et kahtlused osutusid viie mehe kohta tõeks. Tampere Pirkanmaa piirkonnakohus leidis, et viis kuubalast on süüdi vägistamises. Üks mees mõisteti õigeks, teatas Soome uudisteportaal Yle.
Abrahan Alfonso Gavilan, Norberto Ricardo Calvo Manzano, Rolando Cepeda Abreu ja Osmany Santiago Uriarte Mestre määrati viie aasta pikkune karistus. Tomas Luis Sosa Sierralle pääses kolme ja poole aastase pikkuse vangistusega.
Kolm Soome naist tunnistasid seksuaalvahekorda, kahel puhul seda küll ei kinnitatud, aga tõendid näitasid muud. Kuigi kõik süüdimõistetud kinnitasid, et vahekord toimus mõlemapoolsel soovil, siis kohus otsustas vastupidist.


description: Kui naine kontrollim mehe sõnumeid, loeb e-kirju ja vaatab kullipilgul ta Facebooki - isegi sel juhul ei saa olla kunagi kindel, kas su kallim petaks sind või ei.

title: 6 OHTU: mehed paljastavad olukorrad, mil oleks peaaegu sõbratari petnud

maintext:
Ära unusta, et on täiesti normaalne, et mehed ja naised tunnevad tõmmet ja teiste inimeste suunas.
Isegi, kui su mees tunneb ahvatlust petta - see ei tähenda, et ta seda teeks. Samuti ei tähenda see, et su mees oleks halb või teie suhe hukule määratud.


description: Seoses möödunud nädalal ära jäänud Hiina MM-ralliga on aina enam tuure juurde kogunud spekulatsioonid seoses 2017. aasta hooajaga. Autoralli MM-sarja ametlik hääletoru WRC.COM pakub Eesti parimale rallisõitjale Ott Tänakule M-Sport tiimi ehk endise Fordi tehasemeeskonna sõitjakohta. Käimasoleval hooajalgi M-Sporti ridades sõitvale prantslasele Eric Camillile on järgmiseks aastaks samas tiimis sõitmine ilmselt kindlustatud, sest kehtiv leping on tal meeskonnaga olemas.WRC kodulehekülg pakub aga teist põhisõitjakohta just praegu DMACK-i meeskonnas sõitvale Tänakule. 28aastane saarlane on 2017. aasta Fiesta RS ralliautot juba testinud ning seoses tuleva aasta reeglite muudatusega on tõenäoline, et DMACK sellisel kujul MM-sarjas enam ei jätka.

title: KOLM ON KOHTUSEADUS: Ott Tänak liitub järgmisel hooajal M-Sporti põhimeeskonnaga?

maintext:
Seoses möödunud nädalal ära jäänud Hiina MM-ralliga on aina enam tuure juurde kogunud spekulatsioonid seoses 2017. aasta hooajaga.
Autoralli MM-sarja ametlik hääletoru WRC.COM pakub Eesti parimale rallisõitjale Ott Tänakule M-Sport tiimi ehk endise Fordi tehasemeeskonna sõitjakohta.
Käimasoleval hooajalgi M-Sporti ridades sõitvale prantslasele Eric Camillile on järgmiseks aastaks samas tiimis sõitmine ilmselt kindlustatud, sest kehtiv leping on tal meeskonnaga olemas.
WRC kodulehekülg pakub aga teist põhisõitjakohta just praegu DMACK-i meeskonnas sõitvale Tänakule. 28aastane saarlane on 2017. aasta Fiesta RS ralliautot juba testinud ning seoses tuleva aasta reeglite muudatusega on tõenäoline, et DMACK sellisel kujul MM-sarjas enam ei jätka.
Tänak liituks sellisel juhul M-Sporti põhitiimiga juba kolmandat korda, sest eelnevalt sõitis ta sama meeskonna ridades ka 2012. ja 2015. aastal.
Samas toob veebisait välja, et kohta nõudlevad endale meeskonnas ka praegu Fordi rooli keerav norralane Mads Östberg, WRC-2 sarjas võistlev britt Elfyn Evans ja oma kulu ja kirjadega WRC-sarja sõitev itaallane Lorenzo Bertelli.
Autoralli MM-hooaeg jätkub kahe nädala pärast, kui 29. septembrist kuni 2. oktoobrini sõidetakse Korsikal Prantsusmaa MM-etapp. Tänak on pärast sõidetud üheksat etappi üldarvestuses 52 punktiga 8. kohal.


description: Tallinna lennujaamast täna hommikul lendu alustanud Lufthansa reisilennuk pidi vahetult peale starti ohutuse tagamiseks uuesti maanduma, kuna õhku tõusmise ajal sattus lennuki mootorisse lind.

title: TV3 VIDEO | Tallinna lennujaamast startinud Lufthansa lennuki mootorisse sattus lind


title: Maade väärtuse uus hindamine võib tuua kaasa hüppelise maamaksu tõusu

maintext:
Keskkonnaministeeriumi ja maa-ameti plaan hakata üle 15 aasta hindama maade väärtust, võib kaasa tuua ka hüppelise maamaksu tõusu neile, kelle kodualuse maa pindala on suurem kui maksuvaba 1500 ruutmeetrit. Eesti omanike keskliit näeb selle valguses vajadust muuta ka maamaksuseadust.
Kui 2001. aastal toimus maa hindamine, siis näiteks Tallinna külje all Murastes asuval väljal ulgus ainult tuul. Nüüd on seal aga uhke elamurajoon, kuid maa hind majade all ikka umbes viis eurot ruutmeetrist. Kui tuleb uus hindamine, siis hinnad tõusevad hüppeliselt, vahendas ERRi uudisportaal.


authors: Panthermedia Scanpix

description: Lapsi kipuvad kimbutama hootised teravad ja tuikavad valud, enamasti jalgades, reie eesosas ja põlveõndlas. Selliseid valusid kutsutakse kasvuvaludeks, nende tekkimise põhjus pole teada.

title: Last kimbutab kasvuvalu - mida teha?

maintext:
Valud kipuvad tekkima pärastlõunal ja õhtul ning ööune esimestel tundidel, kirjutab Babycenter. Valud võivad olla piisavalt tugevad, et laps unest äratada ning reeglina on hommikuks valu kadunud.
Kasvuvaludena tuntud valud on väga levinud 3-5 ning 8-12 aastastel lastel. Valude all kannatab 25-40% lastest, sagedamini tüdrukud.
Arvatakse, et seesuguste valude taga on kasvavad luud. Spetsialistid seda siiski ei kinnita ja nendivad, et valu põhjused on teadmata. Küll aga on täheldatud, et valu tabab last sagedamini pärast aktiivset päeva.
Kuidas teha kindlaks, et tegu on just kasvuvaludega? Ega päris täpselt seda kinnitada ei saagi. Seega tasub igal juhul selliste valude tekkides nõu pidada arstiga.
Arstid saavad tõbesid diagnoosida haiguseid välistades. Näiteks on teada, et kasvuvalu ilmneb lihastes, mitte liigestes, see ei põhjusta palavikku, külmavärinaid, punetust, turset, lonkamist ega liigesevalu. Mõnele tõsisemale haigusele on põhjust mõelda siis, kui valu esineb vaid ühes konkreetses kohas, kui lapsel esineb koos jalavaluga palavik, mis ei ole põhjustatud gripist, kui valu tõttu ei saa ühele jalale toetuda ning see paneb lonkama, kui valu püsib ka päevasel ajal ning kui laps ei taha, et valutavat kohta puudutatakse.


description: Eesti korvpallikoondis pidi laupäeva õhtul tunnistama võõral väljakul Valgevene 79:63 paremust, kuid endise korvpallitreeneri Riho Sooniku sõnul oli tänane tulemus siiski väikene võit.

title: Riho Soonik Eesti kaotusest Valgevenele: mitu infarkti käis läbi, kuid saime väikese võidu

maintext:
Tänaseks saab aga tõdeda, et koosseisuga on hästi läinud ning Valgevenega võõrsil oli kõige tähtsam kohtumine. Me kaotasime vähemaga, kui kodus võitsime ehk täna saime väikese võidu. See on positiivne, aga kas see meid ka päästab, seda ei tea."
"Mida mängu kohta ikka öelda? Mitu infarkti käis läbi, aga lõpp hea, kõik hea," õhkas Soonik kergendatult. "Kui 31. augustil astusin Saku Suurhalli ja vaatasin, et meil on puudu Janar Talts, Kristjan Kangur, Gregor Arbet, Gert Dorbek, Siim Sander Vene, Tanel Sokk ja Joosep Toome ehk seitse põhimeest, siis mõtlesin, et mis meeskond see on.
"Tänane kohtumine oli hoopis midagi muud Tallinna omast, aga vähemalt oli lõpp väga positiivne," sõnas Soonik. "-23 muutus -16ks. See oli Valgevenele kindlasti väga valus löök. Teades, et meil on kaks kodumängu ning kui isegi ühe võidame eeldusel, et valgevenelased ka ühe, siis tänase seisuga on eelis Eestil. Meie mehed said tänase lõpuga hea fooni kätte ning see aitab publikut saali tuua ja poisse uuesti toetada."
Kogenud treener tõdes, et vastased olid oli laupäeval eestlastest paremad. "Valgevene on hea meeskond ning "valgevenelane" Wayns oli alguse ebakindlusest üle saanud. Nende liinid toimusid väga hästi. Meie mehed võitlesid, aga koguaeg olid vastased paremad. Tase ongi selline ning Valgevene materjal on ju super - ameeriklasest playmaker, kõva tsenter ja terve ülejäänud meeskond."
Sooniku sõnul tõi tänane kohtumine väga hästi välja Eesti koondise kõige nõrgema koha - lauavõitluse. "Kui kaotame laua nii suurelt, siis kuidas on üldse võimalik võita? (Eesti jäi täna lauavõitluses alla 26:43 - H.P.) Ainult kolmestele on ka raske loota, kui korvi alt tuleb minimaalselt. Täna läks õnneks, eriti selle otsustava Halliku kolmesega.
Pinge kasvas pidevalt, kuid eestlased läksid trap'iga liiale. Lõpuks saime hakkama ja tuli paar õnnestumist, aga Valgevene sai nii palju lihtsaid korve. Sellega saab paar korda ehmatada, aga kui süsteemiks muutub, siis vastased hammustavad läbi. Ega nad lollid pole," hüüatas Soonik.
Eestlastest tõstis korvpallitreener esile 14 punkti toonud ja kõige olulisema kolmepunktiviske tabanud Reinar Halliku. "Tema tänane etteaste oli tasemelt midagi muud. Tabas väljast ja pani kogemused iga hinna eest maksma. Loomulikult kukkus lõpus ehk õigel ajal ka otsustav kolmene. Punktide koha pealt olid head ka Tanel Kurbas ja Sten Sokk, aga mängujuht tegi palju eksimusi.
Ma saan aru, et pikk reis on olnud seljataga ning kaitses töötas nagu loom. Eks väsimusest tulidki eksimused sisse, aga liiga palju lihtsaid pallikaotusi ka kogu võistkonna peale.
Ma arvan, et Tallinna eufooria ja Portugali mäng lõi fooni, et olemegi Euroopa meistrid," manitses Soonik Eesti koondist, kuid arvab, et viimasteks kohtumistes on meil võimalust küll.
"Tiit on mängitanud kõiki 12 meest. Kaitses oleme sellevõrra aktiivsemad ja agressiivsemad. Kui kellelgil on hea päev, siis toetab teda ja leiab talle viskekohad. Kõik mängijad on meil enam-vähem ühe pikkusega, mis on ka meie eelis. Kaitses on vahetuste tegemine minimaalne ning need pole isegi olulised. Pole suurt vahet, kas Sokk võtab tsentrit või tsenter mängujuhti - kõik on küllaltki sama pikkusega.


authors:
Afp
Scanpix
Valery Hache

title: Balotelli agent: Klopp on tükk s***a!

maintext:
Skandaalne Itaalia jalgpallur Mario Balotelli siirdus augusti viimasel päeval vabaagendina Liverpoolist Prantsusmaa klubisse OGC Nice. Balotelli agent Mino Raiola ütles Inglismaa klubi peatreeneri Jürgen Kloppi aadressil paar krõbedamat sõna.
Klopp tegi möödunud hooaja AC Milanis laenul veetnud Balotellile suvel kiirelt selgeks, et Anfieldil tal kohta pole. Raiola sõnas Itaalia meediale, et Liverpooli juhidki tunnistasid lõpuks, et Klopp käitus itaallasega ebaõiglaselt, kui saatis ta reservmeeskonnaga treenima.
"Kuigi Klopp pole minu hinnangul eriline taktik, ei mõista ma teda treenerina hukka. Aga minu arust ta ei saanud aru, et jutt käib inimesest. Mario oli eeskujulik ega vingunud ka siis, kui pidi üksi treenima," lausus Raiola La Gazzetta dello Sportile.


title: Prince'i armuelust ilmub mälestusteraamat

maintext:
Prince'i endine abikaasa Mayte Garacia on käinud välja veksli, et kirjutab 21. aprillil elavate hulgast lahkunud lauljast mälestusteraamatu.
Mayte on lubanud keskenduda ennekõike "intiimsetele meenutustele", vahendab BBC.
Raamatu nimeks saab olema "The Most Beautiful". Kirjasta sõnul peaks see poelettidele jõudma tuleva aasta aprillis, Prince'i esimesel surma-aastapäeval.


description: Kui sa pole seitsmendast klassist alates oma masturbeerimise tehnikat muutnud, siis loe seda, soovitab Men's Health.

title: 5 tehnikat sooloseksi vürtsitamiseks

maintext:
Ja seksieksperdi ning taskuhäälingu "Sex With Emily" vedaja Emily Morse'i sõnul võivad need salalikud ja kiired-ning-vihased kombed kanduda ka täiskasvanupõlve.
Mehed õpivad enamasti masturbeerima kiiresti ja vaikselt, kuna testosteroonist küllastunud noorukid on ju mures selle pärast, et lapsevanem või lähisugulane võib sisse astuda ja seda isiklikku ajaveetmisviisi häirida.
Ja ilmselt pole ka sina teadlik neist liigutustest, millega saad muuta oma orgasmid veel rohkem nauditavaks? Järgmine kord omaette olles proovi neid viit nippi.
1. Jõua ääreni
Enamikul päevadest on viieminutiline kiire eneserahuldamine okei.
Aga kui sul on veidi rohkem aega, siis võib "ääristamine" – ehk ka stopp-ja-start meetod – aidata sul saada intensiivsemaid orgasme, lubab Morse.
Vii ennast täpselt seemnepurske ääreni ja siis pea lühike paus – täpselt niikauaks, et su erektsioon natuke lõtvuks.
Siis alusta tegevusega uuesti.
Tee seda enne orgasmini minemist kolm või neli korda ja sa koged Morse'i sõnul sügavamat ja võimsamat seemnepurset.
2. Vaheta käsi
Ilmselt oled proovinud soolotegevuse ajal tuua mängu ka oma mittedomineerivat kätt.
Ehk oled isegi proovinud müütilist "Võõrast". See tähendab: istud oma käe peal, kuni see on surnud ja siis kasutad kätt selle mulje loomiseks, nagu teeks keegi teine seda musta tööd.
Aga Morse soovitab kasutada teist kätt mõnel loovamal viisil.
Pööra kätt nii, et see ümbritseb su peenist nimetissõrmega ihu pool, ja keera seda lööke tehes. Ka võid proovida hoida peenist ühe käega vastu kõhtu ja siis samal ajal teisega tööd teha.
Nagu pooside vahetamine seksi ajal, võib võõra käe manöövrite sissetoomine lõhkuda üksluisust, märgib Morse.
3. Tutvusta uut sõpra
Mänguasjad ei ole vaid temakesele nautimiseks. "Soovitan Fleshlighti igale mehele, kes tõesti tahab oma soolomängu vürtsitada," ütleb Morse (sellest ja teistest meeste seksmänguasjadest sai kirjutatud SIIN).
See populaarne ese on käes hoitav sammas, mis libistatakse üle peenise, jäljendamaks ehtsa vaginaalse või anaalse seksi tunnet.
Olgu hoiatatud: Fleshlight.com ei ole hea sait töö ajal külastamiseks.
4. Alusta nupust
Pool tosinat uuringut – enamasti isaste koerade ja näriliste peal tehtud – on näidanud, et munandimanuse masseerimine või stimuleerimine võib viia seemnepurskeni.
Masturbeerimiskunsti teemalised veebifoorumid tõdevad, et see tehnika töötab ka isaste inimeste peal.
Munandimanus (epididymis) asub peenise allosas, juurika ja munandite vahel. See säilitab spermat ning ühendab munandeid seemnejuhaga.
Omaette mõnuledes masseeri seda ja ole valmis täiesti metsikuteks uuteks elamusteks.
5. Võta poisid mängu
Su munandites on peaaegu samapalju seksiomaseid närvilõpmeid kui su peenises. Ära jäta neid kõrvale, soovitab Morse.
Selles, mida sa naudid, mängivad suurt rolli isiklikud eelistused ja tundlikkus. Aga palju mehi avastab kasutamata stimulatsiooni allika ja intensiivsemad orgasmid, kui tõmbab enne seemnepurset oma munandeid rütmiliselt allapoole.


title: Lexus näitas UX ideemaasturit

maintext:
Lexus lasi enne kuu lõpus toimuvat Pariisi automessi välja esimesed fotod seal esinevast UX ideeautost.
UX astub sisse käidud rajal ehk masin disain sarnaneb suurema NX’i ja RX ideemaasturite omaga. Pole vist üllatus, et kontseptil on tohutu suured veljed ja üheks sulanud esi- ja tagauste lingid. Lisaks sellele on levinud peeglite asemel kaamerate kasutamine ning ka siinkohal järgib Lexus trende.
Auto päras näeme kahte summutit, seega võime kindlad olla, et kasutuses on sisepõlemismootor. Aga võib oletada, et seda toetab ka elektriajam.
Nii nagu ikka enne automesse, on ka praegu oletuste aeg ning võib arvata, et ideeauto on tulevase seeriatoodetava linnamaasturi "homo erectus". On ka teada, et Lexus on Euroopas registreerinud UX 200 ja UX 250 nimed. Ei saa välistada, et UX baseerub Toyota C-HR’il.


authors:
Eloy Alonso
Meistrite Liiga
Phil Noble
Daniel Roland
Robert Deutsch
Stanislav Moshkov
Mati Hiis
Ei Usu
Kalev Poeg
Ja Nii Ongi

description: Töönädala selgroog saab täna murtud ning palju põnevat on veel ees! Kell 10 annab Eesti jalgpallikoondise peatreener Martin Reim teada, kes kuuluvad tema valikusse järgmisteks MM-valikmängudeks; õhtupoolikul saame taas kaasa elada kohtumistele jalgpalli Meistrite liigas. Ole meiega!

title: OTSE | Sport 28.09: kas Messita Barcelona hävitab sakslased?

maintext:
Eelmisel nädalal käis minul ja mu perekonnal Liverpoolis külas Eesti vaadatuim telesaade "Pealtnägija". Täna õhtul ETV-s kell 20.05. Last week my family and I got a visit from "Pealtnägija"("Eyewitness"), the most viewed television show in Estonia. It is on air tonight. #ynwa #lfc
A photo posted by Ragnar Klavan official (@ragnar.klavan17) on Sep 28, 2016 at 5:31am PDT


description: Järgmise aasta juunis ootab võrkpalli rahvusmeeskonda kaks Maailmaliiga alagrupiturniiri, millest teine toimub 9.-11. juuni Eestis.

title: Selgusid võrkpalli rahvusmeeskonna Maailmaliiga vastased!

maintext:
Selle korraldajat pole veel määratud, ent meie tugevusgrupis on oma huvi üles näidanud nii Mehhiko kui ühistaotlusena Austria ja Saksamaa. Maailmaliigasse kuulub ka tuleval aastal 36 meeskonda, kes on jagatud kolme tugevusgruppi. Neist igas mängib tosin riiki. Eesti tagas endale koha Maailmaliigasse tänavuse Euroopa liiga võiduga. Kuna Puerto Rico loobus järgmisel aastal osalemast, kerkis astme võrra kõrgemale ka meiega Euroopa liigas heidelnud Austria.
"Tänavu suvel astus Eesti võrkpall Euroopa liiga võitmisega ajaloolise sammu. Uus samm ootab meid ees järgmisel suvel Maailmaliigas osalemisega. Eesti Võrkpalli Liidule on see tohutult suur au, et kohe debüüthooajal on meile usaldatud ka ühe turniiri korraldamise õigus, mis ühtlasi annab Eesti võrkpallipublikule imelise võimaluse oma silmaga kaasa elada meie rahvusmeeskonna uutele ajaloolistele sammudele," sõnas Eesti Võrkpalli Liidu president Hanno Pevkur.


description: "Henrik Normanni uskumatud seiklused New Yorgis" on teatritükk, mis pandud kirja 2016. aasta algul ning mis põhineb tõestisündinud lool.

title: Ülinaljakas komöödia New Yorgis käigust!

maintext:
Mees läheb haiglasse.
"Ma tahan, et mind kastreeritaks!" esitab ta nõudmise.
"Olete selles ikka kindel?" küsib arst. "Olete sellest oma naisega rääkinud?"
"Ja-jah, me oleme seda naisega mitu korda arutanud," kõlab vastus.
Operatsioon tehakse ära. Kui mees koju läheb, kohtab ta teel sõpra.
"Hei! Pole sind juba mitu päeva näinud!" hõikab see juba eemalt.
"Jah, olin haiglas," vastab mees.
"Ka mina olen just sinnapoole teel," ütleb sõber. "Lähen vaktsineerima."
"Oh, sa kurat!" hüüatab mees. "Vaat, kuidas seda asja hoopis nimetatakse!"


title: Kersti Kaljulaid kandideerib presidendiks: See otsus on tehtud minu eest. Ei ole tagasiteed.

maintext:
"Need inimesed minu ümber on teinud selle otsuse minu eest. Ei ole tagasiteed," ütles Kersti Kaljulaid eile riigikogu vanematekoguga ühes reas istudes. Riigikogu esimees Eiki Nestor on kindel, et Kaljulaiul on riigikogus üle 68 toetaja ja eile õhtuks saadi kokku ka 21 allkirja kandidatuuri esitamiseks.
Euroopa Kontrollikoja saadik Kersti Kaljulaid kohtus eile kõigi kuue riigikogu fraktsiooniga.
Sellele järgnenud pressikonverentsil kinnitasid erakondade esimehed, et kandidaati toetatakse. Isamaa ja Res Publicat esindav Priit Sibul ütles, et erakond toetas Kaljulaidu juba esmaspäeval ja eilne kohtumine vaid kinnitas varasemat arvamust.
Keskerakonna nimel ütles Kadri Simson, et nende liikmed teevad otsuse iseseisvalt. Negatiivsemalt on meelestatud Eesti Konservatiivne Rahvaerakond, kes leidis, et Kaljulaiu maailmavaade on nende omast mõneti erinev.


authors: Reuters Scanpix

title: VIIMAKS SELGUS: Eurovision korraldatakse Kiievis

maintext:
Teist korda Eurovisioni ajaloos otsustati pärast pikka skandaalide jada korraldada lauluvõistlus taas mulluse võitja Ukraina pealinnas Kiievis.
Tihedas rebimises Odessa ja Dniproga jäi 62. lauluvõistluse korraldamispaigaks viimaks peale siiski Kiiev, vahendab eurovision.tv.
"Pärast rasket valikuprotsessi teatame rõõmuga, et töötame koos Kiieviga, et korraldada seal 2017. aasta Eurovisioni lauluvõistlus," teatas Euroopa Ringhäälingute Liidu (EBU) esimees Jon Ola Sand.
Congratulations #Kyiv for being chosen host city of @Eurovision 2017. Special thanks to the other finalists #Odesa, #Dnipro for their bids


description: "Mida üldse peaks ema tegema pärast tütre surma? Tegelikult ei ole ju neid valikuid väga palju. Täpsemalt öeldes – neid ei ole üldse," ütleb viis aastat tagasi oma tütre kaotanud Irina Aitai, kes tegi hukkunud tütrele sünniaastapäevaks kingituse – avaldas tema ingliskeelse luuleraamatu "Andeora".

title: Pärnus kanalisatsioonikaevu uppunud neiu ema avaldas tütre luuleraamatu

maintext:
"Juba väiksest peale Diana pidevalt kirjutas midagi. Ma ei teadnud, et tal on nii palju luuletusi. Seal on materjali mitme raamatu jaoks.
Lumerohkel jaanuarikuul viis aastat tagasi raputas Pärnut tragöödia - andekas noor neiu Diana Aitai jalutas jõe ääres, kukkus lume all olnud ilma kaaneta kanalisatsioonikaevu ja hukkus. Pärast Diana surma leidis ema tütre sahtlisse kirjutatud luuletused ja tuli mõttele need luuleraamatuks kokku köita.
Praegune ingliskeelne luulekogumik "Andeora" on ainult väike osa sellest," räägib ema, et raamatu kokkupanekut alustades ei kujutanud ta ettegi, kui raske ja pikk protsess see on.


title: Jõhker torm lükkas ühe Meistrite liiga kohtumise edasi

maintext:
Jalgpalli Meistrite liiga alagrupiturniiril lükati C-alagrupis Manchester City ja Mönchengladbachi Borussia kohtumine edasi, sest Manchesteris möllas äikesetorm.
Tugev vihmasadu oli väljaku korralikult üle ujutanud. Ühtlasi oli linnas palju elektrikatkestusi ning oli oht, et see võib staadionil toimuvat oluliselt segama hakata.
Nõnda otsustati 15 minutit enne mängu algust kohtumine edasi lükata. Veel pole selgunud, millal mäng peetakse, kuid suure tõenäosusega juhtub see kolmapäeval.
The drama of the lightning storm above the Etihad Stadium tonight captured by @LibbyLibbyh7 . #mcfc #cityvbmg pic.twitter.com/dvtDl0R8Wd
What a pity #MCFCBMG couldn't take place.We're all looking forward to get the #UCL started.But it wasn't meant to be pic.twitter.com/Xa4aXWTqpp


title: TV3 VIDEO | Padjaklubi-Kristina läheb elu esimesele pimekohtingule

maintext:
Padjaklubi-Kristina läheb elu esimesele pimekohtingule ning kutsub Laura ja Miša ennast turvama.
Olukord aga väljub kontrolli alt ja kohtingust kujuneb Kristina jaoks piinlik katastroof. Mišale helistab pidevalt Harly ja tüdrukud kahtlustavad, et Miša pole oma tunnetest veel päriselt üle saanud. Maria on hädas emaga, kes on ta koduse elu pea peale pööranud. Laura sõbruneb Grettaga, kes meenutab talle tema enese varast noorust.
"Padjaklubi" on TV3 eetris täna algusega 21.30.


description: Munitsipaalpolitsei on teinud keskerakondlasest riigikogulasele Mihhail Korbile  valesti parkimise eest 20eurose trahvi.

title: Mupo tegi Mihhail Korbile trahvi


title: Hiinlaste ninanips Obamale?

maintext:
Ainsa G20 riigijuhina pidi Ühendriikide president Barack Obama Hiinas Hangzhous väljuma oma lennukist, ilma et trapile oleks laotatud punast vaipa. Ta astus välja presidendilennuki allosas tavaliselt varuväljapääsuna kasutatavast uksest. Obama ütles eile, et lennuväljal olnud arusaamatust ei maksa siiski ületähtsustada.
Ametnikud tahtsid tõrjuda kaugemale ka presidenti saatvad ajakirjanikud ja fotograafid, keda traditsiooniliselt on lubatud presidenti pildistama ja temaga vajadusel suhtlema lennukitiiva alla.
"See on meie riik ja meie lennuväli," vastas ajakirjanike protestile Hiina ametnik ja surus ajakirjanikke hiinlaste enda tõmmatud sinise köispiirde taha.
Trapi juht ei osanud inglise keelt
Hiina välisministeeriumi anonüümseks jääda soovinud kõrge ametnik ütles ajalehele South China Morning Post, et segaduse põhjustasid ameeriklased. "Hiina sõidutas iga riigijuhi lennuki juurde punase vaibaga kaetud trapi.
Ameeriklased nõudsid, et selle juht kõneleks ilmtingimata inglise keelt, seda aga polnud võimalik tagada. Me pakkusime kompromissina, et juhi kõrval istuks inglise keelt valdav tõlk, kuid sellega nad nõus ei olnud ja ütlesid, et säärasel juhul nad ei vaja lennujaama trappi."
Pärast ameeriklaste lennujaamast ärasõitu ootas neid ees järgmine segadus riigi külalistemajas, kus kohtusid Obama ja Hiina president Xi Jinping. Washington Post kirjutab, et ameeriklaste saabudes oleks seal läinud peaaegu löömaks ühe Hiina ametniku ja turvamehe vahel.
Riidest lahti teki all
Eilsel pressikonverentsil pärast kohtumist Suurbritannia peaministri Theresa Mayga ütles Barack Obama, et laupäeval juhtunut ei maksa ületähtsustada.
"Selline segadus ei juhtu sugugi esimest korda ja mitte ainult Hiinas, vaid ka meie liitlaste juures. Ma mõistan, et hiinlased olid pisut segaduses, nähes Ühendriikide delegatsiooni suurust. Meil oli hulk lennukeid ja koptereid, palju autosid ja väga palju inimesi. Kui sa oled vastuvõttev riik, siis võib kõike seda liiast olla."
Inglased olid tõsises mures oma inimeste turvalisuse pärast. Mail on Sunday kirjutab, et enne ärasõitu instrueeriti peaminister Mayd, et ta peab riidest lahti võtma teki all. Hiinlased võivad olla sokutanud magamistuppa kaamerad ja seetõttu tuleb olla kombekas, öeldi juhendis.
Kõigil delegatsiooni liikmetel vahetati välja mobiiltelefon ja anti ajutine number. Julgeolekuteenistus keelas vastu võtmast ükskõik milliseid kingitusi, sest neilegi võib olla küljes mõni tilluke elektronsalakuulamisseade.
Eriti rangelt keelati inglastel suhelda hiinlannadega. Tuletati meelde, kuidas 2008. aastal Gordon Browni saatnud ametnik oma telefoni ja konfidentsiaalsed paberid kaotas.
Teda oli nähtud ahvatleva naisega jalutamas ja kui hommikul valutava peaga kohale ilmus, siis rääkis, et talle oli uimastit sisse joodetud ja edasisest ei mäleta ta enam midagi.
Üheksa miljoni elanikuga Hangzhous alanud tippkohtumisel keskenduvad maailma jõukamate riikide liidrid praegustele majandusprobleemidele.
Hiina president Xi Jinping ütles avakõnes, et kohtumisel tuleb loobuda tühjast jutust ja keskenduda arenguvõimalustele: "Rahvusvaheline üldsus ootab Hangzhou tippkohtumiselt tulemusi," rõhutas Xi.
Rahvusvahelise Valuutafondi kärbitud ennustus lubab maailma majanduskasvuks tänavu 3,1 ja tuleval aastal 3,4 protsenti.


authors:
Andrzej Romanski
Poola Korvpalliliit

title: Korvpallikoondis võitles, kuid soosik võttis kodus oma

maintext:
Eesti korvpallikoondis võitles Lublinis peetud EM-valiksarja mängus Poola vastu 28 minutit nagu võrdne võrdsega, kuid siis oli püssirohi otsas ja lõpuks tuli tunnistada vastase 78:64 paremust. Üldseisu silmas pidades pole veel midagi katki.
Kui valiksarja esimene mäng Valgevenega näitas, et maalitud oli põhjendamatult suur tont, siis Poola kohta seda enam öelda ei saanud. Võõrustajate mängukvaliteet on Eesti omast kõrgem, ning ehkki külalised võitlesid neile omasel moel ja pääsesid tosin minutit enne lõppu veel korra ette, siis edasine kuulus selgelt võõrustajatele.
Poola kolleeg, kellega mängu eel vestlesin, nentis, et nemadki pidasid enne mängude algust põhikonkurendiks Valgevenet, kuid kahe esimese vooruga sai täiesti selgeks, et selleks on hoopis Eesti. "Teie eesliin ei ole tugev, kuid te kasutate oma tugevusi hästi ära. Sokk ja Veideman loovad teravust, sellega mängitakse mehed vabaks ja järgnevad söödud välja. Meie peatreeneri Mike Taylori sõnul on kaitseplaan seda arvestades ka üles ehitatud," vahendas sulemees.


title: Krimiuudiste kokkuvõte kolmapäeval: tuleõnnetused on kerged tulema!

maintext:
Kui eile juhtisime tähelepanu sellele, et vastu kütteperioodi tuleks korstnad-küttekehad tahmast puhastada, siis täna tuleb juhtida rääkida nendest, kes ei ela ahiküttega korterites.
Kuigi võib tunduda, et tuleoht varitseb neid vähem, siis selle ööpäeva tuleõnnetused said alguse just säärastes kohtades. Hooleta olid jäetud küünlad ning söögid elektripliitidel, põlesid elektrijuhtmed ja elektriradaatoritele liiha lähedale jäänud esemed.
Nüüd aga kõigest järjekorras:


authors:
Afp
Scanpix
Roni Rekomaa

title: Kuidas võib Ogierist saada kolm etappi enne hooaja lõppu neljakordne maailmameister?

maintext:
Kolmel eelmisel aastal autoralli maailmameistriks kroonitud Sebastien Ogier (Volkswagen) võib juba kolm etappi enne hooaja lõppu kindlustada oma neljanda tiitli. Selleks peab ta homme algava Korsika ralli võitma ning lootma konkurentide soodsaid tulemusi.
Praegu on prantslase edu tiimikaaslase Andreas Mikkelseni ees 59 punkti (169 vs 110). Et lipsata enne kolme viimast etappi püüdmatusse kaugusesse peab juhtuma alljärgnev:
1) Ogier peab Korsikal lisama oma kaukasse maksimaalsed 28 punkti (rallivõit + punktikatse võit).
2) Mikkelsen ei tohi teenida rohkem kui kolm punkti.
3) Hyundai piloodid Hayden Paddon ja Thierry Neuville (mõlemad on Ogierist 75 punkti kaugusel) ei tohi kumbki teenida üle 19 punkti.


description: Eile astus Harju maakohtu ette mees, kes varastas süüdistuse järgi Tallinnas eramajast üle 150 000 euro väärtuses asju, andis ise end hiljem politseile üles ja tagastas varastatu.

title: Varas andis end üles

maintext:
"Võtsin siis kriminaalhooldajaga ühendust ja ütlesin, et selline olukord – olen haige, tegin kuriteo ning lähen nüüd politseisse. Arvestage sellega ja nad ütlesid, et teevad seda."
Tiit andis pärast puhtsüdamlikku ülestunnistust politseile üle osa varastatud esemetest ja näitas kätte koha, kuhu kraam oli peidetud. Kannatanu on esitanud siiski veel 10 750 euro suuruse kahjunõude.
Tiidu saagiks langenud varastatud esemete nimekiri on ligi kolme A4 lehekülje pikkune.
"Kolm pudelit alkoholi, koguväärtusega 400 eurot, passid, lennufirmade kliendikaardid, krokodillinahast rahakott väärtusega 1000 eurot, valget värvi kullast naistekell väärtusega 50 000 eurot, valget värvi kullast naiste käevõru väärtusega 11 000 eurot, pärlitest kaelakee väärtusega 1500 eurot," loetleb prokurör.
Samal ajal heidab Tiit mõtlikke pilke lakke, justkui püüdes meenutada, kas prokuröri loetletav nimekiri peab ikka paika.
Vahepeal nokib pluusilt toppe ära, raputab pead ja pobiseb, suu muigel, midagi omaette. Tüdimus on ilmselge, kuid selle lõpetab ligi pool tundi aega võtnud nimekirja lõpusõnad: "Kokku 150 175,75 euro eest kahju."
Tiit kinnitab, et on andnud endast kõik. "Kõik, mis võimalik, andsin tagasi. Olen teinud maksimumi. Kui inimene on haige ja läheb ise politseisse, siis on see suur näitaja."
Prokurör esitas eile nõude mõista Tiidule liitkaristusena kahe aasta, kümne kuu ja 17 päevane vanglakaristus, sest ta on ka varem analoogseid kuritegusid teinud, ja viimasegi pani toime katseajal.
Samuti tuleb tal tasuda kriminaalmenetluskuludena riigi määratud kaitsetasu 48 eurot ja DNA-ekspertiisi maksumus 2 622 eurot. Nõue ei meeldinud ei Tiidule ega tema kaitsjale.


authors:
Reuters
Scanpix
Ap
Vene Värk

title: Poola valitsus süüdistab presidendi hukkumises Vene lennudispetšereid

maintext:
Poolas jätkub Smolenski lennukatastroofi põhjuste uurimine. Kaitseminister Antoni Macierewicz lubas avalikustada seni salajas hoitud materjalid, mis tekitavad kahtluse, et Vene lennudispetšerid esitasid Poola presidendilennuki meeskonnale valeandmeid ning just seetõttu ei jõudnud lennuk maandumisrajani.
Uus uurimiskomisjon
Poolas mullu sügisestel parlamendivalimistel võimule tulnud kaheksa aastat opositsioonis olnud konservatiivse partei Õigus ja Õiglus (PiS) juht Jaroslaw Kaczynski, Smolenski lennukatastroofis hukkunud presidendi Lech Kaczynski kaksikvend, on kogu aeg uskunud, et tegemist oli atentaadiga.
Seetõttu oli loomulik, et uus valitsus pani Smolenski lennukatastroofi põhjuste välja selgitamiseks kokku uue uurimiskomisjoni, mis alustas tööd märtsis.
Eelinfo põhjal teeb komisjon senise töö tulemustest kokkuvõtte 15. septembril. Väidetavalt on komisjon saanud enda valdusesse Severnõi lennujaama lennudispetšerite ja Poola presidendilennuki meeskonna vahelise vestluse salvestise.
Sellest selgub, et lennudispetšerid andsid maandumisraja alguseni jäänud vahemaa kohta valeandmed ja just seetõttu ei jõudnud lennuk maandumisrajani.
Poola kaitseministri Antoni Macierewiczi arvates esitasid Vene lennudispetšerid teadlikult valeandmeid, et põhjustada lennukatastroof.
Huvitaval kombel on lennukivrakk endiselt Venemaal ja seda on keeldutud Poolale välja andmast. Vene võimude sõnul jätkavad sealsed spetsialistid vraki uurimist. Poolas süvendab aga keeldumine kahtlust, et Venemaa soovib midagi varjata.
Varem on räägitud pommiversioonist
Saksa uuriva ajakirjaniku Jürgen Rothi (70) mullu aprillis publitseeritud raamatus "Lõpetatud toimik S: Smolensk, MH17 ja Putini sõda Ukrainas", väidetakse, et Poola presidendilennukis plahvatas pomm.
Roth viitab Saksa luureteenistuse BND töötaja salajasele aruandele. 2014. aasta märtsis koostatud kolmeleheküljelises dokumendis seisab, et Vene föderaalse julgeolekuteenistuse (FSB) ohvitser paigutas mitu kaugjuhtimisega lõhkelaengut Poola presidendilennukisse.
Teda abistasid Varssavi lennuvälja töötajad. Rothi sõnul täit kindlust aruande usaldusväärsuses ei ole, kuid selle on koostanud talle tuttav BND töötaja, kellel on head sidemed nii Poola kui ka Venemaa valitsusringkondades.
Eeldatava kuriteo motiiv on Rothi arvates selgemast selgem: Lech Kaczynski oli Kremli ja Putini veendunud vastane ning ei soovinud sõlmida mitmemiljardilist tehingut Gazpromiga.
Pärast Lech Kaczynski surma see leping allkirjastati. Ka Lech Kaczynski kaksikvend Jaroslaw Kaczynski on varem toetanud pommiversiooni, kuigi ametlik uurimiskomisjon välistas lennuki pardal plahvatuse toimumise.
Poola uurimiskomisjon teatas juunis, et soovib uue juurdluse huvides ekshumeerida lennukatastroofi ohvrite säilmed, sest Venemaalt saadud dokumendid ohvrite seisundi kohta on ebatäielikud ja vigased.
Surnute üleskaevamine on Poolas lubatud vaid hilissügisel ja talvel. Seetõttu ei ole lennukatastroofi ohvrite ekshumeerimiseni veel jõutud.
Mängufilm "Smolensk" toetab pommiversiooni
Mängufilm «Smolensk» toetab pommiversiooni. (AP / Scanpix)
Poolas tuli eelmisel nädalal ekraanile režissöör Antoni Krause mängufilm "Smolensk", milles leiab Smolenski lennukatastroofi iseseisvalt uurima asunud ajakirjanik Nina järjest uusi tõendeid atentaadi kohta.
Film näitab, et Poola presidendilennuki pardal toimus plahvatus.
Varssavis Wielki teatris toimunud esilinastusel viibis kogu Poola võimueliit eesotsas president Andrzej Duda ja peaminister Beata Szydloga.
Loomulikult oli kohal ka hukkunud presidendi Lech Kaczynski kaksikvend Jaroslaw Kaczynski, kes kannab viimased kuus aastat ja viis kuud leina märgina vaid musta ülikonda ja musta lipsu.
"Ma soovitan igal tõde teada soovival poolakal seda filmi vaadata," ütles pärast esilinastust Jaroslaw Kaczynski.
Avaliku arvamuse küsitluse tulemused näitavad, et koguni 71% valitsuspartei PiS toetajatest usub atentaati. Teiste parteide toetajatest on sellisel arvamusel vaid 9%.
Olgu lisatud, et Jaroslaw Kaczynski arvates vastutab Smolenski lennukatastroofi eest moraalselt tollane Poola peaminister ja praegune Euroopa Ülemkogu eesistuja Donald Tusk.
Poola presidendipaar ja neid saatev delegatsioon oli 10. aprillil 2010 teel Katõni, et mälestada seal 1940. aastal Stalini korraldusel tapetud tuhandeid Poola ohvitsere.
Sõit oli Poola riigipea isiklik algatus. Vene pool Poola delegatsiooni ei oodanud, kuigi otseselt ei tehtud ka takistusi.
Sisuliselt oli see eravisiit, mille Lech Kaczynski välja ajas ja kuhu ta võttis kaasa esindusliku delegatsiooni.
Ametliku külaskäigu korral oleks Poola presidenti Katõnis saatnud Venemaa tollane riigipea Dmitri Medvedev. 10. aprillil ootas Lech Kaczynskit vaid Vene presidendi alaline esindaja.
Ainult kolm päeva varem käis Venemaa tollase peaministri Vladimir Putini kutsel Katõnis analoogilisel mälestusüritusel Poola peaminister Donald Tusk.


title: Kuidas lahendada nahaprobleemid lihtsalt ja soodsalt?

maintext:
Jet Peel süsteem on ainulaadne kosmetoloogiline seade naha noorendamiseks ja paljude muude esteetiliste probleemide lahendamiseks. Aparaadi tööpõhimõtteks on niiskuse ja hapniku viimine sügavale nahakihtidesse, et aidata nahal taastada ja säilitada normaalset niiskustasakaalu ning stimuleerida selle taasuuenemise protsesse.
Jet Peel süsteemi kasutatakse järgmistel juhtudel:
- Nahapinna silumine ja lihvimine
- Vananemisnähtude vastu
- Sügavpuhastus ja intensiivne niisutus
- Akne ja postakne puhul
- Kiire ja efektiivne naha puhastamine (niisutamine, värskendamine, valgendamine)
- Tselluliidiravi
- Operatsioonijärgne rehabilitatsioon
- Juuste väljalangemine
- Kõõm
- Nõrgad, läiketud juuksed
- Juuste aeglane kasv
Vaata täpsemalt SIIT!


description: Täna autasustati Kosmos IMAX kinos “Otsime Eesti parimat YouTuberit” konkursi võitjaid. Auhindasid jagati kolmes kategoorias – žürii lemmik, kes võitis 1000 eurot, kolm rahva lemmikut ja YouTuberite endi lemmik.Konkursil osalemiseks tuli luua 0:30-1:30 kestev videoklipp, mille sisus käsitleti üht või mitut Swedbanki mobiilipanga funktsiooni. Võistlejate eesmärgiks oli koguda YouTube´i keskkonnas meeldimisi. Rahva lemmikuks sai Einar Kuusk, teine ja kolmas olid vastavalt Jennifer Nimmerfeldt ja KamenikProductions.Žürii lemmikuks ja 1000 eurose auhinnaraha võitis Jennifer Nimmerfeldt, kelle videot on vaadatud üle 70 000 korra. „Ma poleks tegelikult iial uskunud, et peapreemia võidan. Mõtlesin, et võin olla kandidaadiks rahva lemmiku valimisel, sest mul on palju jälgijaid, aga et žürii lemmik… Häid videosid oli väga palju ja konkurents oli tugev,“ avaldas Jennifer, kes plaanib võiduraha reisimisele kulutada.YouTuberite endi lemmikuks valiti Ice Bird Productions.Tänane üritus oli

title: Selgusid Eesti parimad YouTuberid

maintext:
Täna autasustati Kosmos IMAX kinos “Otsime Eesti parimat YouTuberit” konkursi võitjaid. Auhindasid jagati kolmes kategoorias – žürii lemmik, kes võitis 1000 eurot, kolm rahva lemmikut ja YouTuberite endi lemmik.
Konkursil osalemiseks tuli luua 0:30-1:30 kestev videoklipp, mille sisus käsitleti üht või mitut Swedbanki mobiilipanga funktsiooni. Võistlejate eesmärgiks oli koguda YouTube´i keskkonnas meeldimisi.
Rahva lemmikuks sai Einar Kuusk, teine ja kolmas olid vastavalt Jennifer Nimmerfeldt ja KamenikProductions.Žürii lemmikuks ja 1000 eurose auhinnaraha võitis Jennifer Nimmerfeldt, kelle videot on vaadatud üle 70 000 korra.
„Ma poleks tegelikult iial uskunud, et peapreemia võidan. Mõtlesin, et võin olla kandidaadiks rahva lemmiku valimisel, sest mul on palju jälgijaid, aga et žürii lemmik… Häid videosid oli väga palju ja konkurents oli tugev,“ avaldas Jennifer, kes plaanib võiduraha reisimisele kulutada.
YouTuberite endi lemmikuks valiti Ice Bird Productions.Tänane üritus oli eriline ka selle poolest, et kunagi varem pole Eestis nii palju YouTubereid ühe katuse all kokku tulnud. „Tänasime selle üritusega Eesti YouTuber´ite kogukonda, kes on väga arvestatavad sisuloojad. Tänu neile oli ka meie kampaania niivõrd edukas,“ avaldas Swedbanki sotsiaalmeedia juht Kristel Leif.
Noortele YouTuberitele pidas loengu Henry Kõrvits, kes rääkis sellest, kuidas luua veelgi kvaliteetsemat sisu ja kuidas tulla toime kasvava tuntusega. Konkursile laekus 54 videot ja ühtekokku on neid vaadatud üle 400 000 korda.
Kõiki videosid näeb siit: http://bit.ly/2cpAJxD


authors:
Anindito Mukherjee
Kindlasi Vägistati

title: Indias vägistati mosleminaine, keda süüdistati veiseliha söömises

maintext:
Loode-Indias vägistati moslemist naine, kellele pannakse süüks hindudele püha looma lehma söömist, vahendas BBC.
20-aastane naine kinnitas BBCl Urdule, et teda ja ta 14aastast sugulast rünnati Haryana osariigis Mewatis kaks nädalat tagasi. Samuti olevat sama meestejõuk surnuks peksnud tema onu ja tädi.
Naise sõnul pole ta veiseliha söönud. Hindud austavad lehmi ja paljudes osariikides on veiste tapmine keelatud. Sama seadus kehtib ka Haryana osariigis.
Mewat asub India pealinnast Delhist umbes saja kilomeetri kaugusel. Piirkonnas elavad enamasti islamiusulised ja nende suhted hindudega on pingelised. Hiljuti jõudis uudistesse, et Mewati politseinikud kontrollivad toidukohti, et nende menüüs poleks loomaliharoogi.
Mewati islamiusuliste kogukonna eeskõneleja Ramzan Chaudhary sõnul on moslemid juhtunust šokis.


authors:
Teet Malsroos
Batja Hiilgus
Inimene On Vassinud

description: Aeg lendab kiiresti. Sellest päevast kui kaitsepolitsei pidas mind kinni ja otsis läbi Hundisilma talu, prokuratuur tegi sellest pressikonverentsi ning nädalatest, kui seda arutati esikülgedel ja lõpututes raadiosaadetes, sai 22. septembril juba aasta.

title: Edgar Savisaar | Uued süüdistused - miks just nüüd?

maintext:
Õiguskaitsekulud on meeletud, kuid kohtupidamine, kus ma saaksin ennast kaitsta, pole alanudki. Mõistagi tekitab selline asjaajamine väga paljudes küsimusi. Ka minul on väga palju küsimusi. Kuidas ikkagi nii, et 365 päeva hiljem ei ole ikka veel astutud ühtegi konkreetset juriidilist sammu edasi? Millal me siis kohut pidama hakkame? Kas järgmises elus?
Kuidas jälle võib väga paljusid avalikult süüdistada, ilma mingeid tõendeid esitamata? Mind kõrvaldati ametist, et ma ei saaks mõjutada tunnistajaid. Tunnistajad käisid kõik ja andsid oma tunnistused. Mitte keegi ei öelnud linnapea kohta ühtegi halba sõna. Me avaldasime tunnistused Kesknädalas. Igaüks võib lugeda. Kuid ma olen endiselt ametist kõrvaldatud. Miks?
Nüüd on uued kahtlustused, uued kahtlustatavad. Linna apoliitilised ametnikud on kaitsepolitseisse välja kutsutud mitte kui tunnistajad, vaid kui grupiviisilises omastamises osalejad. Kasu ei ole nad saanud, midagi endale ei ole võtnud, aga omastanud on? Absurd. Ilmselgelt on eesmärk inimesi hirmutada.
Nüüd räägitakse, et ehk millalgi novembris antakse asjad kohtusse. Keegi ei välista, et millalgi novembris teatatakse hoopis, et leiti veel midagi, tuleb veel uurida, tuleb veel üle kuulata, läbi otsida jne. Eks kunagi kirjutatakse ajalugu ja kui ajaloolased teevad oma tööd korralikult, siis nad panevad kirja ka selle, kelle idee see oli, tülikas opositsioon sel moel maatasa teha. Kuidas alustati Rahvaliidust – maarahvast esindanud erakonnast. Ja vaadake, mis on juhtunud maal. Rahvaliit oli tugev poliitiline jõud, mis ei lasknud maainimesi lihtsalt unustada. Tuletan meelde, et koos Rahvaliiduga hoidsime ära Eesti Energia erastamise.
Ettevalmistused valimisteks
Keskerakond esindab inimesi, kes teevad iga päev tööd, et nende pere ots otsaga kokku tuleks. Kes ei ole rikkaks saanud erastamiste või ärastamiste või mingite muude skeemide teel. Neid, kes ei ole eliidi hulgas. Me kaitseme ka neid, kes on vaesed. Eakaid inimesi, paljulapselisi peresid. Tasuta koolilõunad, tasuta ühistransport — see on meie poliitika. Me oleme alati olnud selle vastu, et pangad saaksid siit kasumi välja viia ja jätta ainult võlad. Meil on tugevad vastased.
Praegu aga on jäänud aasta kohalike valimisteni ja muidugi on teiste erakondade peamine sihtmärk Tallinn. Hiljuti esitletud arvamusuuring näitas, et vaatamata kõigele on Keskerakonna toetus Tallinnas endiselt mäekõrguselt suurem kui teistel erakondadel. Oleme tõusnud esikohale kõigis Tallinna linnaosades, ka Nõmmel ja Pirital. Meid toetavad nii eesti kui ka vene rahvusest tallinlased, vanad ja noored. Linnavalitsusega ollakse rahul.


title: Inkasso-terrori uus tase: auto eelmiselt omanikult nõutakse väga agressiivselt sisse uue omaniku trahve

maintext:
Kristiina ja Laura kogesid inkassofirma järjepidevat tüütamist. Parkimistrahvi maksmist nõudnud võlgade sissenõudjad helistasid vahetpidamata ning saatsid päevas kümneid SMS-e ja e-kirju. Seejuures tundus Kristiinale ja Laurale, et ühe ja sama võla sissenõudmisega tegeleb mitu inimest.
Kurioosseks teeb nende lood see, et autod, mis olevat parkimistrahvi saanud, ei ole enam ammu nende omad – kumbki müüs auto üle poole aasta tagasi. Nii et trahvi pole saanud nemad, vaid sõidukite uued omanikud.
Refereeritud artikli täistekst Eesti Päevalehes.


authors:
Laura Oks
Hindrek Pärg
Saku Suurhall
Stanislav Moshkov
Gerly Mägi
Tiina Kõrtsini
Nn-Basket.Ru
Teet Malsroos
Aldo Luud
Portugali Korvpalliliit

description: Täna õhtul kell 19.10 algab Saku Suurhallis järgmise aasta korvpalli EMi valikmäng, milles Eesti võõrustab Portugali. Eesti koondisel on veel võimalus pääseda finaalturniirile, kuid selleks tuleb täna kindlasti kodus võit võtta. Õhtuleht toob teieni enne ja pärast mängu kõige olulisema ning hoiab teid mängu käiguga kursil! Püsige meiega!

title: OTSE | Eesti juhib Portugali vastu pärast avapoolaega nelja punktiga

maintext:
HINDREK PÄRG, SAKU SUURHALL
Koondised on väga võrdsed ning seda näitab nii tabloo kui statistika, kuid praegu on väikene edu Eestil. Murettekitav on kolmeste tabavus - eestlastel 12/3 (Portugalil õnneks veel hullem 12/2) ning enamus visked on olnud vabadelt positsioonidelt. Lauas pole õnneks palju ära andnud ja isegi juhime selles kategoorias.
Eesti resultatiivseimad on seitsme punktiga Tanel Kurbas ja Kristjan Kitsing, avaveerandil kuus silma visanud Veideman ei suutnud teisel perioodil punktiarvet kasvatada - osa on selles kindlasti Portugali väga heal ja lämmataval kaitsel, kes on võtnud eesmärgiks teda nullida.
Portugalilt ei midagi uut - Gomes pidurdamisega on meil jätkuvalt raskusi ning tal on kirjas 10 punkti ja viis lauapalli (millest neli ründe).
Tiit Sokk & Co väga palju muutma ei pea, Kui visked lihtsalt sisse ei kuku, siis midagi pole teha. Loodetavasti hakkavad need teise korvi paremini kukkuma ning suudetakse võit koju tuua. Samuti tuleb olla hoolsam vastaste pick'n'roll'i kaitsmisel, kust vastased said poolaja lõpus järjest punkte.


description: Riigi Ilmateenistuse prognoosi teatel tänane ilm ei üllata: võib sadada vihma ja olla äikestki.

title: Täna sajab mitmel pool hoovihma, võimalik ka äike


title: Kristjan Ilves nautis Šmiguni treeneripiitsa ja unistab lendurikarjäärist

maintext:
Eesti parima kahevõistleja Kristjan Ilvese sõnul oli mullune talv nii karm, et vaimu kosutamiseks kulus kuu aega. Kuid nüüd on ta vanast taagast vabanenud ja jõudnud uuele tasemele.
Kevadel lõpetas Ilves Audentese spordigümnaasiumi ja otsustas haridusteel aastaks mõtlemisaja võtta. "Proovin endas selgusele jõuda, mida ma õppida tahan,“ arutleb ta. "Kõige suurem unistus on astuda Eesti Lennuakadeemiasse ja õppida piloodiks. Iseasi, kas ma sinna sisse saan, konkurents on kõva.“
Aprilli lõpus hakkas Ilves jälle vaikselt harjutama. Valdavalt on ta hooajaks põhja ladunud kodumaal, ent juulis põikas viieks päevaks Soome ja keskendus Lahtis suusahüppetreeningutele. "Tänavu oleme hüpete arvu vähendanud,“ märgib oma isa Andruse ja Tambet Pikkori plaanide järgi vormi timmiv kahevõistleja.
Suusasõidu parandamiseks suurendas Ilves murdmaatreeningute mahtu ja tugevdas jõusaalis ülakeha. Väärtuslikuks kogemuseks nimetab tulevikulootus koostööd suusatreener Anatoli Šmiguniga.
"See mees on ikka kõva autoriteet ja teab väga hästi, kuidas voolida tippsportlasi,“ kirjutas Ilves oma blogis. "Tema nõuandeid ja õpetusi kuulad tõesti suu ammuli... Lisaks oskab ta väga hästi teha nii, et trennipäeva lõpuks on lihased nii haiged, et ilma liialdamata tuleb trepist üles roomata.“
Ilves loodab Šmigunilt nutikaid näpunäiteid saada ka 1. oktoobril Ramsaus algavas keskmäestikulaagris. Usinatest murdmaatreeningutest on juba kasu olnud, hiljuti toimunud suvistel GP-etappidel liikus ta rullidega kiiremini kui iial varem.
Villachis sai Ilves senise karjääri parima koha, lõpetades võistluse 12ndana. "Oberstdorfis sõitsin isegi kümnenda aja,“ sõnab ta rahulolevalt. "Kõvamatele meestele kaotasin 40 sekundit. See oli rullidel võistlemine, kõigile anti ühesugune varustus, aga midagi see ikka näitas.“
Ilves kiidab nooremat venda Andreast, kes on olnud hea treeningukaaslane. "Ta on kõvasti arenenud ja mäel end korralikult lendama saanud,“ räägib perekonna esinumber ning lisab, et juulis ühines nende pundiga olümpiakogemusega Karl-August Tiirmaa.


description: Neljapäeval rääkis Evelin Ilves omanimelises jutusaates külalistega seksist, kuna sellest sageli avameelselt ei räägita. Evelini saate esimeseks külaliseks oli lingam-massaaži koolitaja Epp Kärsin, kes jagas soovitusi, kuidas paarisuhe paremini toimima panna.

title: Lingam-massaaži koolitaja õpetab: "Naine, kes öösel ei saa karjuda, see päeval vingub."

maintext:
Oma kogemustele tuginedes rääkis ta, kui tähtis ja tervendav on kaaslase puudutus. Tema peamiseks alaks on lingam'i massaaž, mille tegemine partnerile viib naise sõnul suhte uuele ja kõrgemale tasandile.
Tingimusteta armastuse üheks eelduseks on suurepärane koostöö linade vahel. Nii ongi Kärsin juba poolteist aastat naistele õpetanud, kuidas teha voodielu paremaks läbi lingami massaaži. Lingam on meeste suguelund, mida Kärsin ise nimetab ka valgusesambaks.
"Keskmine vahekord on 10-15 minutit sipsimist, aga mees vajab palju rohkem aega," rääkis Kärsin. "See aeg peaks olema kuni 50 minutit," selgitas naine.
"Mehed vajavad samamoodi hellust ja õrnust nagu naisedki," rääkis Epp, et eelmängu tasuks alustada mehe hellitamisest.
Massaaži ja puudutamise juures on Kärsini sõnul väga suur roll peopesadel. "Kui me puudutame oma partnerit nii, et peopesa on vastu ja oleme kohal oma hinge ja meeltega, siis me tervendame oma partnerit."
Koolitused mitte ainult noortele
Kärsinist sai teiste koolitaja tänu kogemustele, mida aitas omandada tema elukaaslane. "Olen käinud koolitustel nii Eestis kui välismaal, aga väga suur osa sellest on praktika."
Naine koolitab nii mehi kui ka naisi ning tema klientide seas on inimesi igas vanuses. Kõige vanem osaleja on olnud 73-aastane seksiõpilane ning tavaliselt on inimesed kuuldust üllatunud. "Üks 63-aastane mees läks koolituselt ära ja ütles, et vaatab nüüd oma naist hoopis teise pilguga," rääkia Kärsin lisades, et too mees polnud kuulnudki, et naisel on lisaks G-punktile olemas ka U-, A-, O- ja B-punkt.
Evelini küsimuse peale, kas päevast päeva seksist rääkimine ka Kärsini enda seksivajadust mõjutab, vastas ta: "Kogu aeg on seksiisu, juba koolituste ajal."
Samas rääkis lingam-massaaži ekspert, et lühiajaline seks ehk nn kähkukad ei ole efektiivsed. "Kui seks käib nagu saksa pornofilmis, ei saa keegi sellest mõnu."
"Minu keha on minu tempel, ma ei ole läbisõiduhoov," rääkis ta, miks ta ka ise kähkukaid ei armasta.
Aktiivne öösel, rahulik päeval
Kärsini sõnul mõjutab seks naisi emotsionaalselt enam, kui seda arvatakse. "Naine, kes öösel ei saa karjuda, see päeval vingub." sõnas ta, lisades, et seksuaalselt rahuldamata naine kipub ka teiste elu elama. Rahuldamata mees aga on närviline ja agressiivne, ka verbaalselt.
Paaridele, kes kimpus värvika voodieluga, soovitab Kärsin kasutada näiteks silmaklappe, sest 50% energiast annab inimene ära silmade kaudu.
Mõlemale osapoolele meeldiv vahekord saab alguse aga naise armastusest eelkõige iseenda vastu. Naise enesekindlus ja olek kanduvad edasi ka suhtesse. Kärsini sõnul vastutab naine ka suhte tasakaalu eest lausa 60% ulatuses.
Naistele, kes endaga rahul pole, annab Kärsin soovituse parandada suhteid partneriga: "Hingeline emotsionaalne side partneriga aitab kõige rohkem." Nii mehe sigadused, lapsepõlve traumad ja emotsionaalsed läbielamised peituvad naise tupe siseseintes. Seega soovitab ta meestel aidata oma naist pingetest vabaneda tupemassaaži abil.
Kel aga püsiv partner puudub, võib leppida ka eneserahuldamisega. "Masturbeerimine ei ole häbiasi, sest ka enese puudutamine paneb sees energiad liikuma," arvas ta, kuid lisas, et seda ei tasuks teha liiga tihti.


description: Kas oled kunagi näinud surnud kassi teepervel vedelemas ja mõelnud, et sellest sobiks vormida üks uhke käekott?

title: UUS TREND: surnud kassist saab kobeda käekoti?

maintext:
Vares istub kuuse otsas ja näeb puu all lehma, kes üritab üles ronida.br>
"Kuule lehm, miks sa puu otsa tahad ronida?"
"Õunu tahaks süüa..."
"Aga see on ju kuusk!"
"Mis sest, mul on õunad kaasas..."


title: 7 KAUNITARI: Vene seksiguru pakub Brad Pittile seitset kaunitari seksiks

maintext:
Vene seksiekspert pakub lahutavale staarile seitset kaunitari, sest mehed peavad ju seksi saama...
Vene seksiguru usub, et lahutav Brad Pitt ei peaks jääma kuivale, sest tal on palju naisi, keda ta kuulsa filmimehega nõus jagama on, vahendab Mirror.
Seksiekspert Aleks Lesli on tuntud kaunitest naistest koosneva haaremi ja kirjutatud raamatuid, mis õpetavad flirtima ja vastassugu vallutama.


title: Politsei otsib Viljandimaal kadunud noormeest, kellel võivad olla tervisemured

maintext:
Politsei selgitab kolm nädalat tagasi Viljandimaal kodust lahkunud ja kadunuks jäänud 18-aastase Steveni asukohta.
Viimati nähti noormeest 15. augustil Tarvastu vallas kodus, kust ta pidi minema Võrru sõbra juurde. Tagantjärele on teada, et ta ei jõudnudki sinna. „Poiss on ka varem kodust lahkunud nii, et lähedastele on tema asukoht mõnda aega teadmata. Seepärast ei tekkinud esiti tema nüüdselgi eemalolekul suuri küsimusi. Samas nõnda kauaks ei ole ta seni ära jäänud,“ kirjeldas Viljandi piirkonnapolitseinik Silver Simuste.
Ta selgitas, et sõbrad ja tuttavad ei ole noormeest näinud ning välja lülitatud mobiiltelefon ei võimalda juba pikemat aega poisiga kontakti saada. „Politseile teadaolevalt vajab noormees oma tervisliku seisundi tõttu aegajalt kõrvalist abi ja järelevalvet. Seda saamata on suurem oht, et ta võib sattuda abitusse seisundisse. Sinnaotsa põhjustab veelgi suuremat muret kuuldus nagu soovinuks noormees lahkuda välismaale,“ rääkis piirkonnapolitseinik, kelle kinnitusel kontrollib politsei kõiki versioone, et poisi asukoht võimalikult kiiresti tuvastada.
Politseifoto)
Kodust lahkudes oli Stevenil seljas valget värvi pildiga särk, jalas tumedad dressipüksid ning hallid kõrgema säärega spordijalatsid. Noormees on umbes 190 cm pikk ja tuhkblondide juustega. Kui keegi on Stevenit pärast 15. augustit näinud või oskavad anda muud infot, mis selgitaks tema asukohta, palutakse sellest teada anda politsei infotelefonil 612 3000.